qundao/data-zh-poetry huggingface dataset:
祈雨二首
作者：王守仁
朝代：明

旬初一雨遍汀漳，将谓汀虔是接疆。天意岂知分彼此，人情端合有炎凉。月行今已虚缠毕，斗杓何曾解挹浆。夜起中庭成久立，正思民瘼欲沾裳。见说虔南惟苦雨，深山毒雾长阴阴。我来偏遇一春旱，谁解挽回三日霖？寇盗郴阳方出掠，干戈塞北还相寻。忧民无计泪空堕，谢病几时归海浔？
祈雨二首·其一
作者：王守仁
朝代：明

旬初一雨遍汀漳，将谓汀虔是接疆。天意岂知分彼此，人情端合有炎凉。月行今已虚缠毕，斗杓何曾解挹浆。夜起中庭成久立，正思民瘼欲沾裳。
祈雨二首·其二
作者：王守仁
朝代：明

见说虔南惟苦雨，深山毒雾长阴阴。我来偏遇一春旱，谁解挽回三日霖？寇盗郴阳方出掠，干戈塞北还相寻。忧民无计泪空堕，谢病几时归海浔？
祈雨辞正德丙子南赣作
作者：王守仁
朝代：明

呜呼，十日不雨兮，田且无禾。一月不雨兮，川且无波。一月不雨兮，民已为痾。再月不雨兮，民将奈何？小民无罪兮，天无咎民！抚巡失职兮，罪在予臣。呜呼，盗贼兮为民大屯，天或罪此兮赫威降嗔。民则何罪兮，玉石俱焚？呜呼，民则何罪兮，天何遽怒？油然兴云兮，雨兹下土。彼罪遏逋兮，哀此穷苦！
秋声
作者：王守仁
朝代：明

秋来万木发天声，点瑟回琴日夜清。绝调回随流水远，馀音细入晚云轻。洗心真已空千古，倾耳谁能辩九成？徒使清风传律吕，人间瓦缶正雷鸣。
秋夜
作者：王守仁
朝代：明

春园花木始菲菲，又是高秋落叶稀。天回楼台含气象，月明星斗避光辉。閒来心地如空水，静后天机见隐微。深院寂寥群动息，独怜鸟鹊绕枝飞。
秋夜
作者：王守仁
朝代：明
体裁：古风

树暝栖翼喧，萤飞夜堂静。遥穹出晴月，低檐入峰影。窅然坐幽独，怵尔抱深警。年徂道无闻，心违迹未屏。萧瑟中林秋，云凝松桂冷。山泉岂无适，离人怀故境。安得驾云鸿，高飞越南景。
秋夜
作者：王守仁
朝代：明

树暝栖翼喧，萤飞夜堂静。遥穹出晴月，低檐入峰影。窅然坐幽独，怵尔抱深警。年徂道无闻，心违迹未屏。萧瑟中林秋，云凝松桂冷。山泉岂无适？离人怀故境。安得驾云鸿，高飞越南景。
秋日饮月岩新构别王侍禦
作者：王守仁
朝代：明

湖山久系念，块处限形迹。遥望一水间，十年靡由即。军旅起衰废，驱驰岂遑息。前旌道回冈，取捷上畸侧。新构郁层椒，石门转深寂。是时霜始降，风凄群卉拆。壑静响江声，窗虚函海色。夕阴下西岑，凉月穿东壁。观风此馀情，抚景见高臆。匪从群公饯，何因得良觌？南徼方如毁，救焚敢辞亟。来归幸有期，终遂幽寻癖。
移居胜果寺
作者：王守仁
朝代：明

江上但知山色好，峰回始见寺门开。半空虚阁有云住，六月深松无暑来。病肺正思移枕簟，洗心兼得远尘埃。富春只尺烟涛外，时倚层霞望钓台。
移居胜果寺二首
作者：王守仁
朝代：明

江上但知山色好，峰回始见寺门开。半空虚阁有云住，六月深松无暑来。病肺正思移枕簟，洗心兼得远尘埃。富春咫尺烟涛外，时倚层霞望钓台。病馀岩阁坐朝曛，异景相新得未闻。日脚倒明千顷雾，雨声高度万峰云。越山阵水当吴峤，江月随潮上海门。便欲携书从此老，不教猿鹤更移文。
移居胜果寺二首·其一
作者：王守仁
朝代：明

江上但知山色好，峰回始见寺门开。半空虚阁有云住，六月深松无暑来。病肺正思移枕簟，洗心兼得远尘埃。富春咫尺烟涛外，时倚层霞望钓台。
移居胜果寺二首·其二
作者：王守仁
朝代：明

病馀岩阁坐朝曛，异景相新得未闻。日脚倒明千顷雾，雨声高度万峰云。越山阵水当吴峤，江月随潮上海门。便欲携书从此老，不教猿鹤更移文。
立春
作者：王守仁
朝代：明

荒村乱后耕牛绝，城郭春来见土牛。家业苟存乡井恋，风尘先幸甲兵休。未能布德惭时令，聊复题诗写我忧。为报胡雏须远塞，暂时边将驻南州。
立春二首
作者：王守仁
朝代：明

才见春归春又来，春风如旧鬓毛衰。梅花未放天机泄，萱草先将地脉回。渐老光阴逢世难，经年怀抱欲谁开？孤云渺渺亲庭远，长日斑衣羡老莱。天涯霜雪叹春迟，春到天涯思转悲。破屋多时空杼轴，东风无力起苍痍。周王车驾穷南服，汉将旌旗守北陲。莫讶春盘断生菜，人间菜色正离仳。
立春二首·其一
作者：王守仁
朝代：明

才见春归春又来，春风如旧鬓毛衰。梅花未放天机泄，萱草先将地脉回。渐老光阴逢世难，经年怀抱欲谁开？孤云渺渺亲庭远，长日斑衣羡老莱。
立春二首·其二
作者：王守仁
朝代：明

天涯霜雪叹春迟，春到天涯思转悲。破屋多时空杼轴，东风无力起苍痍。周王车驾穷南服，汉将旌旗守北陲。莫讶春盘断生菜，人间菜色正离仳。
立春日道中短述
作者：王守仁
朝代：明

腊意中宵尽，春容傍晓生。野塘冰转绿，江寺雪消晴。农事占泥犊，羁怀听谷莺。故山梅正发，谁寄欲归情？
答人问良知二首
作者：王守仁
朝代：明

良知即是独知时，此知之外更无知。谁人不有良知在，知得良知却是谁？知得良知却是谁，自家痛痒自家知。若将痛痒从人问，痛痒何须更问为？
答人问良知二首·其一
作者：王守仁
朝代：明

良知即是独知时，此知之外更无知。谁人不有良知在，知得良知却是谁？
答人问良知二首·其二
作者：王守仁
朝代：明

知得良知却是谁，自家痛痒自家知。若将痛痒从人问，痛痒何须更问为？
答人问道
作者：王守仁
朝代：明

饥来吃饭倦来眠，只此修行玄更玄。说与世人浑不信，却从身外觅神仙。
答刘美之见寄次韵
作者：王守仁
朝代：明

休疑迁客迹全贫，犹有沙鸥日见亲。勋业已辞沧海梦，烟花多负故园春。百年长恐终无补，万里宁期尚得身。念我不劳伤鬓雪，知君亦欲拂衣尘。
答朱汝德用韵
作者：王守仁
朝代：明

东去蓬瀛合有津，若为风雨动经旬。同来海岸登舟在，俱是尘寰欲渡人。弱水洪涛非世险，长年三老定谁真。青鸾眇眇无消息，怅望烟花又暮春。
答毛拙庵见招书院
作者：王守仁
朝代：明

野夫病卧成疏懒，书卷长抛旧学荒。岂有威仪堪法象？实惭文檄过称扬。移居正拟投医肆，虚席仍烦避讲堂。范我定应无所获，空令多士笑王良。
答汪抑之三首
作者：王守仁
朝代：明

去国心已恫，别子意弥恻。伊迩怨昕夕，况兹万里隔。恋恋歧路间，执手何能默？子有昆弟居，而我远亲侧。回思菽水欢，羡子何由得。知子念我深，夙夜敢忘惕。良心忠信资，蛮貊非我戚。北风春尚号，浮云正南驰。风云一相失，各在天一涯。客子怀往路，起视明星稀。驱车赴长阪，迢迢入岚霏。旅宿苍山底，雾雨昏朝弥。间关不足道，嗟此白日微。切劘怀良友，愿言毋心违。闻子赋茆屋，来归在何年？索居间楚越，连峰郁参天。缅怀岩中隐，磴道穷扳缘。江云动苍壁，山月流澄川。朝采石上芝，暮漱松间泉。鹅湖有前约，鹿洞多遗篇。寄子春鸿书，待我秋江船。
答汪抑之三首·其一
作者：王守仁
朝代：明

去国心已恫，别子意弥恻。伊迩怨昕夕，况兹万里隔。恋恋歧路间，执手何能默？子有昆弟居，而我远亲侧。回思菽水欢，羡子何由得。知子念我深，夙夜敢忘惕。良心忠信资，蛮貊非我戚。
答汪抑之三首·其三
作者：王守仁
朝代：明

闻子赋茆屋，来归在何年？索居间楚越，连峰郁参天。缅怀岩中隐，磴道穷扳缘。江云动苍壁，山月流澄川。朝采石上芝，暮漱松间泉。鹅湖有前约，鹿洞多遗篇。寄子春鸿书，待我秋江船。
答汪抑之三首·其二
作者：王守仁
朝代：明

北风春尚号，浮云正南驰。风云一相失，各在天一涯。客子怀往路，起视明星稀。驱车赴长阪，迢迢入岚霏。旅宿苍山底，雾雨昏朝弥。间关不足道，嗟此白日微。切劘怀良友，愿言毋心违。
繁昌道中阻风二首
作者：王守仁
朝代：明

阻风夜泊柳边亭，懒梦还乡午未醒。卧稳从教波浪恶，地深长是水云冥。入林沽酒村童引，隔水放歌渔父听。颇觉看山缘独在，蓬窗刚对一峰青。东风漠漠水沄沄，花柳沿村春事殷。泊久渔樵来作市，心閒麋鹿渐同群。自怜失脚趋尘土，长恐归期负海云。正忆山中诗酒伴，石门延望几斜曛。
繁昌道中阻风二首·其一
作者：王守仁
朝代：明

阻风夜泊柳边亭，懒梦还乡午未醒。卧稳从教波浪恶，地深长是水云冥。入林沽酒村童引，隔水放歌渔父听。颇觉看山缘独在，蓬窗刚对一峰青。
繁昌道中阻风二首·其二
作者：王守仁
朝代：明

东风漠漠水沄沄，花柳沿村春事殷。泊久渔樵来作市，心閒麋鹿渐同群。自怜失脚趋尘土，长恐归期负海云。正忆山中诗酒伴，石门延望几斜曛。
纪梦
作者：王守仁
朝代：明

秋夜卧小阁，梦游沧海滨。海上神仙不可到，金银宫阙高嶙峋。中有仙人芙蓉巾，顾我宛若平生亲。欣然就语下烟雾，自言姓名郭景纯。携手历历诉衷曲，义愤感激难具陈。切齿尤深怨王导，深奸老猾长欺人。当年王敦觊神器，导实阴主相缘夤。不然三问三不答，胡忍使敦杀伯仁？寄书欲拔太真舌，不相为谋敢尔云。敦病已笃事已去，临哭嫁祸复卖敦。事成同享帝王贵，事败乃为顾命臣。几微隐约亦可见，世史掩覆多失真。袖出长篇再三读，觉来字字能书绅。开窗试抽《晋史》阅，中间事迹颇有因。因思景纯有道者，世移事往千馀春。若非精诚果有激，岂得到今犹愤嗔。不成之语以筮戒，敦实气沮竟殒身。人生生死亦不易，谁能视死如轻尘？烛微先几炳易道，多能馀事非所论。取义成仁忠晋室，龙逄龚胜心可伦。是非颠倒古多有，吁嗟景纯终见伸。禦风骑气游八垠。彼敦之徒草木，粪土臭腐同沉沦。我昔明《易》道，故知未来事。时人不我识，遂传耽一技。一思王导徒，神器良久觊。诸谢岂不力，伯仁见其底。所以敦者佣，罔顾天经与地义。不然百口未负托，何忍置之死。我于斯时知有分，日中斩柴市。我死何足悲，我生良有以。九天一人抚膺哭，晋室诸公亦可耻。举目山河徒叹非，携手登亭空洒泪。王导真奸雄，千载人未议。偶感君子谈中及，重与写真记。固知仓卒不成文，自今当与频谑戏。倘其为我一表扬，万世万世万万世。
罗旧驿（居夷作）
作者：王守仁
朝代：明
体裁：七言律诗

客行日日万峰头，山水南来亦胜游。布谷鸟啼村雨暗，刺桐花暝石溪幽。蛮烟喜过青杨瘴，乡思愁经芳杜洲。身在夜郎家万里，五云天北是神州。
老桧
作者：王守仁
朝代：明

老桧斜生古驿傍，客来系马解衣裳。托根非所还怜汝，直干不挠终异常。风雪凛然存节概，刮摩聊尔见文章。何当移植山林下，偃蹇从渠拂汉苍。
舟中至日
作者：王守仁
朝代：明

岁寒犹叹滞江滨，渐喜阳回大地春。未有一丝添衮绣，谩提三尺净风尘。丹心倍觉年来苦，白发从教镜里新。若待完名始归隐，桃花笑杀武陵人。
舟中除夕二首
作者：王守仁
朝代：明

扁舟除夕尚穷途，荆楚还怜俗未殊。处处送神悬楮马，家家迎岁换桃符。江醪信薄聊相慰，世路多歧漫自吁。白发频年伤远别，綵衣何日是庭趋？远客天涯又岁除，孤航随处亦吾庐。也知世上风波满，还恋山中木石居。事业无心从齿发，亲交多难绝音书。江湖未就新春计，夜半樵歌忽起予。
舟中除夕二首·其一
作者：王守仁
朝代：明

扁舟除夕尚穷途，荆楚还怜俗未殊。处处送神悬楮马，家家迎岁换桃符。江醪信薄聊相慰，世路多歧漫自吁。白发频年伤远别，綵衣何日是庭趋？
舟中除夕二首·其二
作者：王守仁
朝代：明

远客天涯又岁除，孤航随处亦吾庐。也知世上风波满，还恋山中木石居。事业无心从齿发，亲交多难绝音书。江湖未就新春计，夜半樵歌忽起予。
舟夜
作者：王守仁
朝代：明

随处看山一叶舟，夜深霜月亦兼愁。翠华此际游何地，昼角中宵起戍楼。甲马尚屯淮海北，旌旗初放楚江头。洪涛滚滚乘风势，容易开帆不易收。
舟夜
作者：王守仁
朝代：明

随处看山一叶舟，夜深霜月亦兼愁。翠华此际游何地？画角中宵起戍楼。甲马尚屯淮海北，旌旗初散楚江头。洪涛滚滚乘风势，容易开帆不易收。
舟过铜陵野云县东小山有铁船因往观之果见其彷佛因题石上
作者：王守仁
朝代：明
体裁：古风

青山滚滚如奔涛，铁船何处来停桡？人间刳木宁有此，疑是仙人之所操。仙人一去已千载，山头日日长风号。船头出土尚彷佛，后冈有石云船稍。我行过此费忖度，昔人用心无乃忉？由来风波平地恶，纵有铁船还未牢。秦鞭驱之未能动，傲力何所施其篙。我欲乘之访蓬岛，雷师鼓舵虹为缫。弱流万里不胜芥，复恐驾此成徒劳。世路难行每如此，独立斜阳首重搔。
舟过铜陵野云县东小山有铁船因往观之果见其彷佛因题石上
作者：王守仁
朝代：明

青山滚滚如奔涛，铁船何处来停桡？人间刳木宁有此？疑是仙人之所操。仙人一去已千载，山头日日长风号。船头出土尚彷佛，后冈有石云船稍。我行过此费忖度，昔人用心无乃忉？由来风波平地恶，纵有铁船还未牢。秦鞭驱之未能动，傲力何所施其篙。我欲乘之访蓬岛，雷师鼓舵虹为缫。弱流万里不胜芥，复恐驾此成徒劳。世路难行每如此，独立斜阳首重搔。
艾草次胡少参韵
作者：王守仁
朝代：明
体裁：古风

艾草莫艾兰，兰有芬芳姿。况生幽谷底，不碍君稻畦。艾之亦何益，徒令香气衰。荆棘生满道，出刺伤人肌。持刀忌触手，睨视不敢挥。艾草须艾棘，勿为棘所欺。
艾草次胡少参韵
作者：王守仁
朝代：明

艾草莫艾兰，兰有芬芳姿。况生幽谷底，不碍君稻畦。艾之亦何益？徒令香气衰。荆棘生满道，出刺伤人肌。持刀忌触手，睨视不敢挥。艾草须艾棘，勿为棘所欺。
芙蓉阁
作者：王守仁
朝代：明

九华之山何崔嵬，芙蓉直傍青天栽。刚风倒海吹不动，大雪裂地冻还开。夜半峰头挂明月，宛如玉女临妆台。我拂沧海写图画，题诗还愧谪仙才。
芙蓉阁二首
作者：王守仁
朝代：明

青山意不尽，还向月中看。明日归城市，风尘又马鞍。岩下云万重，洞口桃千树。终岁无人来，惟许山僧住。
芙蓉阁二首·其一
作者：王守仁
朝代：明

青山意不尽，还向月中看。明日归城市，风尘又马鞍。
芙蓉阁二首·其二
作者：王守仁
朝代：明

岩下云万重，洞口桃千树。终岁无人来，惟许山僧住。
芦子渡
作者：王守仁
朝代：明

百里晴沙江水长，芦花风起碧天凉。客舟会泊西城下，满地砧声两岸霜。
茶寮纪事
作者：王守仁
朝代：明

万壑风泉秋正哀，四山云雾晚初开。不因王事兼程入，安得閒行向北来？登陟未妨安石兴，纵擒徒羡孔明才。乞身已拟全师日，归扫溪边旧钓台。
草萍驿次林见素韵奉寄
作者：王守仁
朝代：明

山行风雪瘦能当，会喜江花照野航。本与宦途成懒散，颇因诗景受閒忙。乡心草色春同远，客鬓松梢晚更苍。料得烟霞终有分，未须连夜梦溪堂。
莲花峰
作者：王守仁
朝代：明

夜静凉飒发，轻云散碧空。玉钩挂新月，露出青芙蓉。
萍乡道中谒濂溪祠
作者：王守仁
朝代：明

木偶相沿恐未真，清辉亦复凛衣巾。簿书曾屑乘田吏，俎豆犹存畏垒民。碧水苍山俱过化，光风霁月自传神。千年私淑心丧后，下拜春祠荐渚蘋。
虾子禅
作者：王守仁
朝代：明

杖藜何处问虾禅，回首胥村锁暮烟。一曲渔歌秋浦外，腥风吹满渡头船。
蟂矶次草泉心刘石门韵
作者：王守仁
朝代：明

中流片石倚孤雄，下有冯夷百尺宫。滟滪西蟠浑失地，长江东去正无穷。徒闻吴女埋香玉，惟见沙鸥乱雪风。往事凄微何足问，永安宫阙草莱中。¤
蟂矶次草泉心刘石门韵
作者：王守仁
朝代：明

江上孤臣一片心，几经漂没水痕深。极怜撑住即从古，正恐崩颓或自今。藓蚀秋螺残老翠，蟂鸣春雨落空音。好携双鹤矶头坐，明月中宵一朗吟。
袁州府宜春台四绝
作者：王守仁
朝代：明

宜春台上还春望，山水南来眼未尝。却笑韩公亦多事，更从南浦羡滕王。台名何事只宜春，山色无时不可人。不用烟花费妆点，尽教刊落尽嶙峋。持修江藻拜祠前，正是春风欲暮天。童冠尽多归咏兴，城南兼说有温泉。古庙香灯几许年，增修还费大官钱。至今楚地多风雨，犹道山神驾铁船。
袁州府宜春台四绝·其一
作者：王守仁
朝代：明

宜春台上还春望，山水南来眼未尝。却笑韩公亦多事，更从南浦羡滕王。
袁州府宜春台四绝·其三
作者：王守仁
朝代：明

持修江藻拜祠前，正是春风欲暮天。童冠尽多归咏兴，城南兼说有温泉。
袁州府宜春台四绝·其二
作者：王守仁
朝代：明

台名何事只宜春，山色无时不可人。不用烟花费妆点，尽教刊落尽嶙峋。
袁州府宜春台四绝·其四
作者：王守仁
朝代：明

古庙香灯几许年，增修还费大官钱。至今楚地多风雨，犹道山神驾铁船。
西园
作者：王守仁
朝代：明

方园不盈亩，蔬卉颇成列。分溪免瓮灌，补篱防豕蹢。芜草稍焚薙，清雨夜来歇。濯濯新叶敷，荧荧夜花发。放锄息重阴，旧书漫披阅。倦枕竹下石，醒望松间月。起来步閒谣，晚酌檐下设。尽醉即草铺，忘与邻翁别。
西园
作者：王守仁
朝代：明

方园不盈亩，蔬卉颇成列。分溪免瓮灌，补篱防豕蹢。芜草稍焚薙，清雨夜来歇。濯濯新叶敷，荧荧夜花发。放锄息重阴，旧书漫披阅。倦枕竹下石，醒望松间月。起来步闲谣，晚酌檐间设。酣时藉草眠，忘与邻翁别。
西安雨中诸生出候因寄德洪汝中并示书院诸生
作者：王守仁
朝代：明

几度西安道，江声暮雨时。机关鸥鸟破，踪迹水云疑。仗钺非吾事，传经愧尔师。天真石泉秀，新有鹿门期。
西湖
作者：王守仁
朝代：明

灵鹫高林暑气清，竺天石壁雨痕晴。客来湖上逢云起，僧住峰头话月明。世路久知难直道，此身那得尚虚名。移家早定孤山计，种果支茅却易成。
西湖醉中漫书二首·其一
作者：王守仁
朝代：明

十年尘海劳魂梦，此日重来眼倍清。好景恨无苏老笔，乞归徒有贺公情。白凫飞处青林晚，翠壁明边返照晴。烂醉湖云宿湖寺，不知山月堕江城。
西湖醉中漫书二首·其二
作者：王守仁
朝代：明

掩映红妆莫谩猜，隔林知是藕花开。共君醉卧不须到，自有香风拂面来。
见月
作者：王守仁
朝代：明

屋罅见明月，还见地上霜。客子夜中起，旁皇涕沾裳。匪为严霜苦，悲此明月光。月光如流水，徘徊照高堂。胡为此幽室，奄忽逾飞扬？逝者不可及，来者犹可望。盈虚有天运，叹息何能忘。
观九华龙潭
作者：王守仁
朝代：明

飞流三百丈，澒洞秘灵湫。峡坼开雷斧，天虚下月钩。化形时试钵，吐气或成楼。吾欲鞭龙起，为霖遍九州。
观从吾登炉峰绝顶戏赠
作者：王守仁
朝代：明

道人不奈登山癖，日暮犹思绝栈云。岩底独行窝虎穴，峰头清啸乱猿群。清溪月出时寻寺，归棹城隅夜款门。可笑中郎无好兴，独留松院坐黄昏。
观傀儡次韵
作者：王守仁
朝代：明

处处相逢是戏场，何须傀儡夜登堂？繁华过眼三更促，名利牵人一线长。稚子自应争诧说，矮人亦复浪悲伤。本来面目还谁识？且向樽前学楚狂。
观稼
作者：王守仁
朝代：明

下田既宜稌，高田亦宜稷。种蔬须土疏，种蓣须土湿。寒多不实秀，暑多有螟螣。去草不厌频，耘禾不厌密。物理既可玩，化机还默识。即是参赞功，毋为轻稼穑。
讲经台
作者：王守仁
朝代：明

乞食归来坐暝鸦，谭经每到白牛车。东风柳絮吹晴雪，犹想天宫酌宝花。
诸生
作者：王守仁
朝代：明

人生多离别，佳会难再遇。如何百里来，三宿便辞去？有琴不肯弹，有酒不肯禦。远陟见深情，宁予有弗顾？洞云还自栖，溪月谁同步？不念南寺时，寒江雪将暮？不记西园日，桃花夹川路？相去倏几月，秋风落高树。富贵犹尘沙，浮名亦飞絮。嗟我二三子，吾道有真趣。胡不携书来，茆堂好同住。
诸生夜坐
作者：王守仁
朝代：明

谪居澹虚寂，眇然怀同游。日入山气夕，孤亭俯平畴。草际见数骑，取径如相求。渐近识颜面，隔树停鸣驺。投辔雁鹜进，携盖各有羞。分席夜堂坐，绛蜡清樽浮。鸣琴复散帙，壶矢交觥筹。夜弄溪上月，晓陟林间丘。村翁或招饮，洞客偕探幽。讲习有真乐，谈笑无俗流。缅怀风沂兴，千载相为谋。
诸生来
作者：王守仁
朝代：明

简滞动罹咎，废幽得倖免。夷居虽异俗，野朴意所眷。思亲独疚心，疾忧庸自遣。门生颇群集，樽单亦时展。讲习性所乐，记问复怀腼。林行或沿涧，洞游还陟巘。月榭坐鸣琴，云窗卧披卷。澹泊生道真，旷达匪荒宴。岂必鹿门栖，自得乃高践。
诸用文归用子美韵为别
作者：王守仁
朝代：明

一别烟云岁月深，天涯相见二毛侵。孤帆江上亲朋意，樽酒灯前故国心。冷雪晴林还作雨，鸟声幽谷自成吟。饮馀莫上峰头望，烟树迷茫思不禁。
诸门人送至龙里道中二首
作者：王守仁
朝代：明

蹊路高低入乱山，诸贤相送愧间关。溪云压帽兼愁重，风雪吹衣着鬓斑。花烛夜堂还共语，桂枝秋殿听跻攀。相思不作勤书礼，别后吾言在订顽。雪满山城入暮关，归心别意两茫然。及门真愧从陈日，微服还思过宋年。樽酒无因同岁晚，缄书有雁寄春前。莫辞秉烛通霄坐，明日相思隔陇烟。
读易
作者：王守仁
朝代：明
体裁：古风

囚居亦何事，省愆惧安饱。瞑坐玩《义易》，洗心见微奥。乃知先天翁，画画有至教。包蒙戒为寇，童牿事宜早。蹇蹇匪为节，虩虩未违道。《遁》四获我心，《蛊》上庸自保。俯仰天地间，触目俱浩浩。箪瓢有馀乐，此意良匪矫。幽哉《阳明》麓，可以忘吾老。
读易
作者：王守仁
朝代：明

囚居亦何事？省愆惧安饱。瞑坐玩《义易》，洗心见微奥。乃知先天翁，画画有至教。包蒙戒为寇，童牿事宜早。蹇蹇匪为节，虩虩未违道。《遁》四获我心，《蛊》上庸自保。俯仰天地间，触目俱浩浩。箪瓢有馀乐，此意良匪矫。幽哉《阳明》麓，可以忘吾老。
谒伏波庙二首
作者：王守仁
朝代：明

四十年前梦里诗，此行天定岂人为。徂征敢倚风云阵，所过须同时雨师。尚喜远人知向望，却惭无术救疮痍。从来胜算归廊庙，耻说兵戈定四夷。楼船金鼓宿乌蛮，鱼丽群舟夜上滩。月绕旌旗千嶂静，风传铃柝九溪寒。荒夷未必先声服，神武由来不杀难。想见虞廷新气象，两阶干羽五云端。
谒伏波庙二首·其一
作者：王守仁
朝代：明

四十年前梦里诗，此行天定岂人为。徂征敢倚风云阵，所过须同时雨师。尚喜远人知向望，却惭无术救疮痍。从来胜算归廊庙，耻说兵戈定四夷。
谒伏波庙二首·其二
作者：王守仁
朝代：明
体裁：七言律诗

楼船金鼓宿乌蛮，鱼丽群舟夜上滩。月绕旌旗千嶂静，风传铃柝九溪寒。荒夷未必先声服，神武由来不杀难。想见虞廷新气象，两阶干羽五云端。
谪居粮绝请学于农将田南山咏言寄怀
作者：王守仁
朝代：明

谪居履在陈，从者有温见。山荒聊可田，钱镈还易办。夷俗多火耕，仿习亦颇便。及兹春未深，数亩犹足佃。岂徒实口腹，且以理荒宴。遗穗及乌雀，贫寡发余羡。出耒在明晨，山寒易霜霰。
谪居粮绝请学于农将田南山永言寄怀
作者：王守仁
朝代：明

谪居屡在陈，从者有愠见。山荒聊可田，钱矰还易办。夷俗多火耕，放习亦颇便。及兹春未深，数亩犹足佃。岂徒实口腹，且以理荒宴。遗穗及鸟雀，贫寡发余羡。持耒在明晨，山寒易霜霰。
谪居粮绝请学于农将田南山永言寄怀
作者：王守仁
朝代：明
体裁：古风

谪居屡在陈，从者有愠见。山荒聊可田，钱鏄还易办。夷俗多火耕，仿习亦颇便。及兹春未深，数亩犹足佃。岂徒实口腹，且以理荒宴。遗穗及鸟雀，贫寡发馀羡。出耒在明晨，山寒易霜霰。
谪居粮绝请学于农将田南山永言寄怀
作者：王守仁
朝代：明

谪居屡在陈，从者有愠见。山荒聊可田，钱鏄还易办。夷俗多火耕，仿习亦颇便。及兹春未深，数亩犹足佃。岂徒实口腹？且以理荒宴。遗穗及鸟雀，贫寡发馀羡。出耒在明晨，山寒易霜霰。
贾胡行
作者：王守仁
朝代：明

贾胡得明珠，藏珠剖其驱。珠藏未能有，此身已先无。轻己重外物，贾胡一何愚。请君勿笑贾胡愚，君今奔走声利途。钻求富贵未能得，役精劳形骨髓枯。竟日惶惶忧毁誉，终宵惕惕防艰虞。一日仅得五升米，半级仍甘九族诛。胥靡接踵略无悔，请君勿笑贾胡愚。
赠刘侍御
作者：王守仁
朝代：明

相送溪桥未隔年，相逢又过小春天。忧时敢负君臣义？念别羞为儿女怜。道自升沈宁有定，心存气节不无偏。知君已得虚舟意，随处风波只宴然。
赠别黄宗贤
作者：王守仁
朝代：明

古人戒从恶，今人戒从善。从恶乃同污，从善翻滋怨。纷纷嫉娼兴，指谪相非讪。自非笃信士，依违多背面。宁知竟漂流，沦胥亦污贱。卓哉汪陂子，奋身勇厥践。拂衣还旧山，雾隐期豹变。嗟嗟吾党贤，白黑匪难辩。
赠守中北行二首
作者：王守仁
朝代：明

江北梅花雪易残，山窗一树自家看。临行掇赠聊数颗，珍重清香是岁寒。来何匆促去何迟，来去何心莫漫疑。不为高堂双雪鬓，岁寒宁受北风欺。
赠守中北行二首·其一
作者：王守仁
朝代：明

江北梅花雪易残，山窗一树自家看。临行掇赠聊数颗，珍重清香是岁寒。
赠守中北行二首·其二
作者：王守仁
朝代：明

来何匆促去何迟，来去何心莫漫疑。不为高堂双雪鬓，岁寒宁受北风欺。
赠潘给事
作者：王守仁
朝代：明
体裁：七言律诗

五月沧浪濯足归，正堪荷叶制初衣。甲非乙是君休问，酉水辰山志未违。沙鸟不须疑雀舫，江云先为扫鱼矶。武陵溪壑犹深僻，莫更移家入翠微。
赠熊彰归
作者：王守仁
朝代：明

门径荒凉蔓草生，相求深愧远来情。千年绝学蒙尘土，何处澄江无月明？坐看远山凝暮色，忽惊废叶起秋声。归途望岳多幽兴，为问山田待耦耕。
赠芳上人归三塔
作者：王守仁
朝代：明
体裁：七言律诗

秀水西头久闭关，偶然飞锡出尘寰。调心亦复聊同俗，习定由来不在山。秋晚菱歌湖水阔，月明清磬塔窗閒。毗卢好是嵩山笠，天际仍随日影还。
赠阳伯
作者：王守仁
朝代：明

阳伯即伯阳，伯阳竟安在？大道即人心，万古未尝改。长生在求仁，金丹非外待。缪矣三十年，于今吾始悔。
赠陈东川
作者：王守仁
朝代：明

白沙诗里莆阳子，尽是相逢逆旅间。开口向人谈古礼，拂衣从此入云山。
赠黄太守澍
作者：王守仁
朝代：明

岁宴乡思切，客久亲旧疏。卧痾闭空院，忽来故人车。入门辩眉宇，喜定还惊吁。远行亦安适，符竹膺新除。荒郡号难理，况兹徵索馀。君才素通敏，窘剧宜有纡。蛮乡虽瘴毒，逐客犹安居。经济非复事，时还理残书。山泉足游憩，鹿麋能友予。澹然穹壤内，容膝皆吾庐。惟营垂白念，旦夕怀归图。君行勉三事，吾计终五湖。
赴谪次北新关喜见诸弟
作者：王守仁
朝代：明

扁舟风雨泊江关，兄弟相看梦寐间。已分天涯成死别，宁知意外得生还。投荒自识君恩远，多病心便吏事閒。携汝耕樵应有日，好移茅屋傍云山。
趵突泉和韵
作者：王守仁
朝代：明
体裁：七言律诗

泺水特起根虚无，下有鳌窟连蓬壶。绝喜坤灵能尔幻，却愁地脉还时枯。惊湍怒涌喷石窦，流沫下泻翻云湖。月色照衣归独晚，溪边瘦影伴人孤。
辰州虎溪龙兴寺闻杨名父将到留韵壁间
作者：王守仁
朝代：明

杖藜一过虎溪头，何处僧房是惠休？云起峰头沈阁影，林疏地底见江流。烟花日暖犹含雨，鸥鹭春閒欲满洲。好景同来不同赏，诗篇还为故人留。
过分宜望钤冈庙
作者：王守仁
朝代：明

共传峰顶树，古庙有灵神。楚俗多尊鬼，巫言解惑人。望禋存旧典，捍禦及斯民。世事浑如此，题诗感慨新。
过天生桥
作者：王守仁
朝代：明

水光如练落长松，云际天桥隐白虹。辽鹤不来华表烂，仙人一去石桥空。徒闻鹊驾横秋夕，谩说秦鞭到海东。移放长江还济险，可怜虚却万山中。
过新溪驿
作者：王守仁
朝代：明

犹记当年筑此城，广瑶湖寇正纵横。人今乐业皆安堵，我亦经过一驻兵。香火沿门惭老稚，壶浆远道及从行。峰山拿手疲劳甚，且放归农莫送迎。
过江门崖
作者：王守仁
朝代：明

三年谪宦沮蛮氛，天放扁舟下楚云。归信应先春雁到，閒心期与白鸥群。晴溪欲转新年色，苍壁多遗古篆文。此地从来山水胜，它时回首忆江门。
过鞋山戏题
作者：王守仁
朝代：明

曾驾双虬渡海东，青鞋失脚堕天风。经过已是千年后，踪迹依然一梦中。屈子漫劳伤世隘，杨朱空自泣途穷。正须坐我匡庐顶，濯足寒涛步晓空。
还赣
作者：王守仁
朝代：明

积雨雩都道，山途喜乍晴。溪流迟渡马，冈树隐前旌。野屋多移灶，穷苗尚阻兵。迎趋勤父老，无补愧巡行。
远公讲经台
作者：王守仁
朝代：明

远公说法有高台，一朵青莲云外开。台上久无狮子吼，野狐时复听经来。
送人东归
作者：王守仁
朝代：明

五泄佳山水，平生思一游。送子东归省，莼鲈况复秋。幽探须及壮，世事苦悠悠。来岁春风里，长安忆故丘。
送刘伯光
作者：王守仁
朝代：明

五月茅茨静竹扉，论心方洽忽辞归。沧江独棹冲新暑，白发高堂恋夕晖。谩道《六经》皆注脚，还谁一语悟真机？相知若问年来意，已傍西湖买钓矶。
送守中至龙盘山中
作者：王守仁
朝代：明

未尽师生六日情，天教风雪阻西行。茅堂岂有春风坐，江郭虚留一月程。客邸琴书灯火静，故园风竹梦魂清。何年稳闭阳明洞，榾柮山炉煮石羹。
送张宪长左迁滇南大参次韵
作者：王守仁
朝代：明

世味知公最饱谙，百年清德亦何惭。柏台藩省官非左，江汉滇池道益南。绝域烟花怜我远，今宵风月好谁谈？交游若问居夷事，为说山泉颇自堪。
送德声叔父归姚
作者：王守仁
朝代：明

犹记垂髫共学年，于今鬓发两苍然。穷通只好浮云看，岁月真同逝水悬。归鸟长空随所适，秋江落木正无边。何时却返阳明洞，萝月松风扫石眠。
送德观归省二首
作者：王守仁
朝代：明

雪里闭门十日坐，开门一笑忽青天。茅檐正好负暄日，客子胡为思故园？椿树惯经霜雪老，梅花偏向岁寒妍。琅琊春色如相忆，好放山阴月下船。琅琊雪是故园雪，故园春亦琅琊春。天机动处即生意，世事到头还俗尘。立雪浴沂传故事，吟风弄月是何人？到家好谢二三子，莫向长沮错问津。
送德观归省二首·其一
作者：王守仁
朝代：明

雪里闭门十日坐，开门一笑忽青天。茅檐正好负暄日，客子胡为思故园？椿树惯经霜雪老，梅花偏向岁寒妍。琅琊春色如相忆，好放山阴月下船。
送德观归省二首·其二
作者：王守仁
朝代：明

琅琊雪是故园雪，故园春亦琅琊春。天机动处即生意，世事到头还俗尘。立雪浴沂传故事，吟风弄月是何人？到家好谢二三子，莫向长沮错问津。
送徽州洪俴承瑞
作者：王守仁
朝代：明

平生举业最疏慵，挟册虚烦五月从。竹院检方时论药，茆堂放鹤或开笼。忧时漫有孤忠在，好古全无一艺工。念我还能来夜雪，逢人休说坐春风。
送惟乾二首
作者：王守仁
朝代：明

独见长年思避地，相从千里欲移家。惭予岂有万间庇？借尔刚馀一席沙。古洞幽期攀桂树，春溪归路问桃花。故人劳念还相慰，回雁新秋寄彩霞。簦芨连年愧远求，本来无物若为酬。春城驿路聊相送，夜雪空山且复留。江浦云开庐岳曙，洞庭湖阔九疑浮。悬知再鼓潇湘柁，应是芙蓉湘水秋。
送惟乾二首·其一
作者：王守仁
朝代：明

独见长年思避地，相从千里欲移家。惭予岂有万间庇？借尔刚馀一席沙。古洞幽期攀桂树，春溪归路问桃花。故人劳念还相慰，回雁新秋寄彩霞。
送惟乾二首·其二
作者：王守仁
朝代：明

簦芨连年愧远求，本来无物若为酬。春城驿路聊相送，夜雪空山且复留。江浦云开庐岳曙，洞庭湖阔九疑浮。悬知再鼓潇湘柁，应是芙蓉湘水秋。
送胡廷尉
作者：王守仁
朝代：明

钟陵雪后市灯残，箫鼓江船发晓寒。山水总怜南国好，才猷须济朔方艰。綵衣得侍仙舟远，春色行应故里看。别去中宵瞻北极，五云飞处是长安。
送萧子雍宪副之任
作者：王守仁
朝代：明

衰疾悟止足，閒居便静修。采芝深谷底，考槃南涧头。之子亦早见，枉帆经旧丘。幽寻意始结，公期已先遒。星途触来暑，拯焚能自由。黄鹄一高举，刚风翼难收。怀兹恋丘陇，回顾未忘忧。往志局千里，岂伊枋榆投。哲士营四海，细人聊自谋。圣作正思治，吾衰亮何酬。所望登才俊，济济扬鸿休。隐者嘉肥遁，仕者当谁俦？宁无寥寂念，宜急疮痍瘳。舍藏应有时，行矣毋淹留。
送蔡希颜三首
作者：王守仁
朝代：明

风雪蔽旷野，百鸟冻不翻。孤鸿亦何事，叫叫溯寒云？岂伊稻粱计，独往求其群？之子眇万钟，就我滁水滨。野寺同游请，春山共攀援。鸟鸣幽谷曙，伐木西涧曛。清夜湛玄思，晴窗玩奇文。寂景赏新悟，微言欣有闻。寥寥绝代下，此意冀可论。群鸟喧北林，黄鹄独南逝。北林岂无枝，罗弋苦难避。之子丹霞姿，辞我云门去。山空响流泉，路僻迷深树。长谷何盘纡，紫芝春可茹。求志暂栖岩，避喧宁遁世。系予辱风尘，送子愧云雾。匡时已无术，希圣徒有慕。倘入阳明峰，为寻旧栖处。
送蔡希颜三首·其一
作者：王守仁
朝代：明

风雪蔽旷野，百鸟冻不翻。孤鸿亦何事，叫叫溯寒云？岂伊稻粱计，独往求其群？之子眇万钟，就我滁水滨。野寺同游请，春山共攀援。鸟鸣幽谷曙，伐木西涧曛。清夜湛玄思，晴窗玩奇文。寂景赏新悟，微言欣有闻。寥寥绝代下，此意冀可论。
送蔡希颜三首·其三
作者：王守仁
朝代：明

何事憧憧南北行，望云依阙两关情。风尘暂息滁阳驾，鸥鹭还寻鉴水盟。悟后《六经》无一字，静馀孤月湛虚明。从知归路多相忆，伐木山山春鸟鸣。
送蔡希颜三首·其二
作者：王守仁
朝代：明

群鸟喧北林，黄鹄独南逝。北林岂无枝，罗弋苦难避。之子丹霞姿，辞我云门去。山空响流泉，路僻迷深树。长谷何盘纡，紫芝春可茹。求志暂栖岩，避喧宁遁世。系予辱风尘，送子愧云雾。匡时已无术，希圣徒有慕。倘入阳明峰，为寻旧栖处。
送诸伯生归省
作者：王守仁
朝代：明

天涯送尔独伤神，岁月龙山梦裹春。为谢江南诸故旧，起居东岳太夫人。閒中书卷堪时展，静裹工夫要日新。能向尘途薄轩冕，不妨蓑笠老江滨。
送邵文实方伯致仕
作者：王守仁
朝代：明

君不见埘下鸡，引类呼群啄且啼？稻粱已足脂渐肥，毛羽脱落充庖厨。又不见笼中鹤，敛翼垂头困牢落？笼开一旦入层云，万里翱翔从廖廓。人生山水须认真，胡为利禄缠其身？高车驷马尽桎梏，云台麟阁皆埃尘。鸱夷抱恨浮江水，何似乘舟逃海滨？舜水龙山予旧宅，让公且作烟霞伯。拂衣便拟逐公回，为予先扫峰头石。
通天岩
作者：王守仁
朝代：明

青山随地佳，岂必故园好？但得此身閒，尘寰亦蓬岛。西林日初暮，明月来何早。醉卧石床凉，洞云秋未扫。
郑伯兴谢病还鹿门雪夜过别赋赠三首
作者：王守仁
朝代：明

之子将去远，雪夜来相寻。秉烛耿无寐，怜此岁寒心。岁寒岂徒尔，何以赠远行？圣路塞已久，千载无复寻。岂无群儒迹？蹊径榛茆深。浚流须寻源，积土成高岑。揽衣望远道，请君从此征。浚流须有源，植木须有根。根源未浚植，枝派宁先蕃？谓胜通夕话，义利分毫间。至理匪外得，譬犹镜本明。外尘荡瑕垢，镜体自寂然。孔训示克己，孟子垂反身。明明贤圣训，请君勿与谖。鹿门在何许？君今鹿门去。千载庞德公，犹存栖隐处。洁身匪乱伦，其次乃避地。世人失其心，顾瞻多外慕。安宅舍弗居，狂驰惊奔骛。高言诋独善，文非遂巧智。琐琐功利儒，宁复知此意。
郑伯兴谢病还鹿门雪夜过别赋赠三首·其一
作者：王守仁
朝代：明
体裁：古风

之子将去远，雪夜来相寻。秉烛耿无寐，怜此岁寒心。岁寒岂徒尔，何以赠远行？圣路塞已久，千载无复寻。岂无群儒迹，蹊径榛茆深。浚流须寻源，积土成高岑。揽衣望远道，请君从此征。
郑伯兴谢病还鹿门雪夜过别赋赠三首·其一
作者：王守仁
朝代：明

之子将去远，雪夜来相寻。秉烛耿无寐，怜此岁寒心。岁寒岂徒尔，何以赠远行？圣路塞已久，千载无复寻。岂无群儒迹？蹊径榛茆深。浚流须寻源，积土成高岑。揽衣望远道，请君从此征。
郑伯兴谢病还鹿门雪夜过别赋赠三首·其三
作者：王守仁
朝代：明
体裁：古风

鹿门在何许，君今鹿门去。千载庞德公，犹存栖隐处。洁身匪乱伦，其次乃避地。世人失其心，顾瞻多外慕。安宅舍弗居，狂驰惊奔骛。高言诋独善，文非遂巧智。琐琐功利儒，宁复知此意。
郑伯兴谢病还鹿门雪夜过别赋赠三首·其三
作者：王守仁
朝代：明

鹿门在何许？君今鹿门去。千载庞德公，犹存栖隐处。洁身匪乱伦，其次乃避地。世人失其心，顾瞻多外慕。安宅舍弗居，狂驰惊奔骛。高言诋独善，文非遂巧智。琐琐功利儒，宁复知此意。
郑伯兴谢病还鹿门雪夜过别赋赠三首·其二
作者：王守仁
朝代：明

浚流须有源，植木须有根。根源未浚植，枝派宁先蕃？谓胜通夕话，义利分毫间。至理匪外得，譬犹镜本明。外尘荡瑕垢，镜体自寂然。孔训示克己，孟子垂反身。明明贤圣训，请君勿与谖。
郢中胜迹十绝 其一 洗耳泉
作者：王守仁
朝代：明
体裁：五言绝句

揖让良美名，高士闻之羞。潺潺涧水出，吾欲枕其流。
郢中胜迹十绝 其七 麦城
作者：王守仁
朝代：明
体裁：五言绝句

大厦将倾颓，一木难为栋。退守一孤城，中原犹震动。
郢中胜迹十绝 其三 仙女洞
作者：王守仁
朝代：明
体裁：五言绝句

仙驭知何处，妆台香雾留。白云来洞口，疑是凤凰游。
郢中胜迹十绝 其九 洗墨池
作者：王守仁
朝代：明
体裁：五言绝句

剩有临池兴，人称协律郎。至今蝌蚪迹，犹带墨痕香。
郢中胜迹十绝 其二 抱玉石
作者：王守仁
朝代：明
体裁：五言绝句

三刖足堪怜，十城价生色。玉石原自分，血渍石可泐。
郢中胜迹十绝 其五 龙女祠
作者：王守仁
朝代：明
体裁：五言绝句

琳师朝说法，龙女跃涛泷。不著婆伽相，千秋共法幢。
郢中胜迹十绝 其八 孟亭
作者：王守仁
朝代：明
体裁：五言绝句

彼美风流度，高歌白雪楼。遗踪今在否，明月白云秋。
郢中胜迹十绝 其六 卓刀石
作者：王守仁
朝代：明
体裁：五言绝句

誓志屠孙曹，遗恨裂眦发。石上青龙痕，看取初三月。
郢中胜迹十绝 其十 白社
作者：王守仁
朝代：明
体裁：五言绝句

编茅可为庐，酿秫可为酒。一咏一壶觞，莫是沧浪叟。
郢中胜迹十绝 其四 董仲符石
作者：王守仁
朝代：明
体裁：五言绝句

片石丹书旧，千年翠色微。相看明月夜，犹道是支机。
鄱阳战捷
作者：王守仁
朝代：明

甲马秋惊鼓角风，旌旗晓拂阵云红。勤王敢在汾淮后，恋阙真随江汉东。群丑漫劳同吠犬，九重端合是飞龙。涓埃未遂酬沧海，病懒先须伴赤松。
醴陵道中风雨夜宿泗州寺次韵
作者：王守仁
朝代：明

风雨偏从险道尝，深泥没马陷车箱。虚传鸟路通巴蜀，岂必羊肠在太行。远渡渐看连暝色，晚霞会喜见朝阳。水南昏黑投僧寺，还理羲编坐夜长。
采蕨
作者：王守仁
朝代：明

采蕨西山下，扳援陟崔嵬。游子望乡国，泪下心如摧。浮云塞长空，颓阳不可回。南归断舟楫，北望多风埃。已矣供子职，勿更贻亲哀。
采薪二首
作者：王守仁
朝代：明

朝采山上荆，暮采谷中慄。深谷多凄风，霜露沾衣湿。采薪勿辞辛，昨来断薪拾。晚归阴壑底，抱瓮还自汲。薪水良独劳，不愧吾食力。倚担青岩际，历斧崖下石。持斧起环顾，长松百馀尺。徘徊不忍挥，俯略涧边棘。同行笑吾馁，尔斧安用历？快意岂不能？物材各有适。可以相天子，众稚讵足识。
采薪二首·其一
作者：王守仁
朝代：明

朝采山上荆，暮采谷中慄。深谷多凄风，霜露沾衣湿。采薪勿辞辛，昨来断薪拾。晚归阴壑底，抱瓮还自汲。薪水良独劳，不愧吾食力。
采薪二首·其二
作者：王守仁
朝代：明
体裁：古风

倚担青岩际，历斧崖下石。持斧起环顾，长松百馀尺。徘徊不忍挥，俯略涧边棘。同行笑吾馁，尔斧安用历？快意岂不能，物材各有适。可以相天子，众稚讵足识。
采薪二首·其二
作者：王守仁
朝代：明

倚担青岩际，历斧崖下石。持斧起环顾，长松百馀尺。徘徊不忍挥，俯略涧边棘。同行笑吾馁，尔斧安用历？快意岂不能？物材各有适。可以相天子，众稚讵足识。
重游化城寺二首
作者：王守仁
朝代：明

爱山日日望山晴，忽到山中眼自明。鸟道渐非前度险，龙潭更比旧时清。会心人远空遗洞，识面僧来不记名。莫谓中丞喜忘世，前途风浪苦难行。山寺从来十九秋，旧僧零落老比丘。帘松尽长青冥干，瀑水犹悬翠壁流。人住层崖嫌洞浅，鸟鸣春涧觉山幽。年来别有閒寻意，不似当时孟浪游。
重游化城寺二首·其一
作者：王守仁
朝代：明

爱山日日望山晴，忽到山中眼自明。鸟道渐非前度险，龙潭更比旧时清。会心人远空遗洞，识面僧来不记名。莫谓中丞喜忘世，前途风浪苦难行。
重游化城寺二首·其二
作者：王守仁
朝代：明

山寺从来十九秋，旧僧零落老比丘。帘松尽长青冥干，瀑水犹悬翠壁流。人住层崖嫌洞浅，鸟鸣春涧觉山幽。年来别有閒寻意，不似当时孟浪游。
重游开元寺戏题壁
作者：王守仁
朝代：明

中丞不解了公事，到处看山复寻寺。尚为妻奴守俸钱，至今未得休官去。三月开元两度来，寺僧倦客门未开。山灵似嫌俗士驾，溪风拦路吹人回。君不见富贵中人如中酒，折腰解酲须五斗。未妨适意山水间，浮名于我亦何有。
重游开元寺戏题壁
作者：王守仁
朝代：明

中丞不解了公事，到处看山复寻寺。尚为妻孥守俸钱，至今未得休官去。三月开元两度来，寺僧倦客门未开。山灵似嫌俗士驾，溪风拦路吹人回。君不见富贵中人如中酒，折腰解酲须五斗。未妨适意山水间，浮名于我亦何有。
重游无相寺次旧韵
作者：王守仁
朝代：明

旧识仙源路未差，也从谷口问桃花。屡攀绝栈经残雪，几度清溪踏月华。虎穴相邻多异境，鸟飞不到有僧家。频来休下仙翁榻，只借峰头一片霞。
重游无相寺次韵四首
作者：王守仁
朝代：明

游兴殊未尽，尘寰不可留。山青只依旧，白尽世间头。人迹不到地，茆茨亦数间。借问此何处？云是九华山。拔地千峰起，芙蓉插晓寒。当年看不足，今日复来看。瀑流悬绝壁，峰月上寒空。鸟鸣苍涧底，僧住白云中。
重游无相寺次韵四首·其一
作者：王守仁
朝代：明

游兴殊未尽，尘寰不可留。山青只依旧，白尽世间头。
重游无相寺次韵四首·其三
作者：王守仁
朝代：明

拔地千峰起，芙蓉插晓寒。当年看不足，今日复来看。
重游无相寺次韵四首·其二
作者：王守仁
朝代：明

人迹不到地，茆茨亦数间。借问此何处？云是九华山。
重游无相寺次韵四首·其四
作者：王守仁
朝代：明

瀑流悬绝壁，峰月上寒空。鸟鸣苍涧底，僧住白云中。
重登黄土脑
作者：王守仁
朝代：明

一上高原感慨重，千山落木正无穷。前途且与停西日，此地曾经拜北风。剑气晚横秋色净，兵声寒带暮江雄。水南多少流亡屋，尚诉徵求杼轴空。
钟鼓洞
作者：王守仁
朝代：明

见说水南多异迹，岩头时有鼓钟声。空遗石壁千年在，未信金砂九转成。远地星辰瞻北极，春山明月坐深更。年来夷险还忘却，始信羊肠路亦平。
铁笔行为王元诚作
作者：王守仁
朝代：明

王郎宋代中书孙，铸铁为笔书坚珉。画沙每笑唐长史，拔毫未数秦将军。高堂落笔神鬼怒，九万鸾笺碎如雾。铅泪霏霏洒露盘，金声铮铮入秋树。鸟迹微茫科斗变，柳薤凋伤悲籀篆。鼓文已裂岐阳石，漆灯空照山阴茧。王郎笔艺精莫传，几度索我东归篇。毛锥不如铁锥利，吾方老钝君加鞭。矢尔铁心磨铁砚，淬锋要比婆留箭。太平天子封功臣，脱囊去写黄金券。
长沙答周生
作者：王守仁
朝代：明

旅倦憩江观，病齿废谈诵。之子特相求，礼殚意弥重。自言绝学馀，有志莫与共。手持一编书，披历见肝衷。近希小范踪，远为贾生恸。兵符及射艺，方技靡不综。我方惩创后，见之色亦动。子诚仁者心，所言亦屡中。愿子且求志，蕴蓄事涵泳。孔圣固惶惶，与点乐归咏。回也王佐才，闭户避邻閧。知子信美才，大构中梁栋。未当匠石求，滋植务培壅。愧子勤绻意，何以相规讽？养心在寡欲，操存舍即纵。岳麓何森森，遗址自南宋。江山足游息，贤迹尚堪踵。何当谢病来，士气多沈勇。
长生
作者：王守仁
朝代：明

长生徒有慕，苦乏大药资。名山遍探历，悠悠鬓生丝。微躯一系念，去道日远而。中岁忽有觉，九还乃在兹。非炉亦非鼎，何坎复何离。本无终始究，宁有死生期？彼哉游方士，诡辞反增疑。纷然诸老翁，自传困多歧。乾坤由我在，安用他求为？千圣皆过影，良知乃吾师。
门人王嘉秀实夫萧琦子玉告归书此见别意兼寄声辰阳诸贤
作者：王守仁
朝代：明

王生兼养生，萧生颇慕禅。迢迢数千里，拜我滁山前。吾道既匪佛，吾学亦匪仙。坦然由简易，日用匪深玄。始闻半疑信，既乃心豁然。譬彼土中镜，暗暗光内全。外但去昏翳，精明烛媸妍。世学如剪綵，妆缀事蔓延。宛宛具枝叶，生理终无缘。所以君子学，布种培根原。萌芽渐舒发，畅茂皆由天。秋风动归思，共鼓湘江船。湘中富英彦，往往多及门。临歧缀斯语，因之寄拳拳。
闻曰仁买田霅上携同志待予归二首
作者：王守仁
朝代：明

见说相携霅上耕，连蓑应已出乌程。荒畬初垦功须倍，秋熟虽微税亦轻。雨后湖舠兼学钓，饷馀堤树合閒行。山人久有归农兴，犹向千峰夜度兵。月色高林坐夜沉，此时何限故园心。山中古洞阴萝合，江上孤舟春水深。百战自知非旧学，三驱犹愧失前禽。归期久负云门伴，独向幽溪雪后寻。
闻曰仁买田霅上携同志待予归二首·其一
作者：王守仁
朝代：明

见说相携霅上耕，连蓑应已出乌程。荒畬初垦功须倍，秋熟虽微税亦轻。雨后湖舠兼学钓，饷馀堤树合閒行。山人久有归农兴，犹向千峰夜度兵。
闻曰仁买田霅上携同志待予归二首·其二
作者：王守仁
朝代：明

月色高林坐夜沉，此时何限故园心。山中古洞阴萝合，江上孤舟春水深。百战自知非旧学，三驱犹愧失前禽。归期久负云门伴，独向幽溪雪后寻。
闻曰仁买田霅上携同志待予归（二首）
作者：王守仁
朝代：明

见说相携霅上耕，连蓑应已出乌程。荒畬初垦功须倍，秋熟虽微税亦轻。雨后湖舠兼学钓，饷余堤树合闲行。山人久有归农兴，犹向千峰夜度兵。¤
阁中坐雨
作者：王守仁
朝代：明

台下春云及寺门，懒夫睡起正开轩。烟芜涨野平堤绿，江雨随风入夜喧。道意萧疏惭岁月，归心迢递忆乡园。年来身迹如漂梗，自笑迂痴欲手援。
阳明子之南也其友湛元明歌九章以赠崔子钟和之以五诗于是阳明子作八咏以答之
作者：王守仁
朝代：明

君莫歌九章，歌以伤我心。微言破寥寂，重以离别吟。别离悲尚浅，言微感逾深。瓦缶易谐俗，谁辩黄钟音？君莫歌五诗，歌之增离忧。岂无良朋侣？洵乐相遨游。譬彼桃与李，不为仓囷谋。君莫忘五诗，忘之我焉求？洙泗流浸微，伊洛仅如线。后来三四公，瑕瑜未相掩。嗟予不量力，跛蹩期致远。屡兴还屡仆，惴息几不免。道逢同心人，秉节倡予敢。力争毫釐间，万里或可勉。风波忽相失，言之泪徒泫。此心还此理，宁论己与人。千古一嘘吸，谁为叹离群？浩浩天地内，何物非同春。相思辄奋励，无为俗所分。但使心无间，万里如相亲。不见宴游交，征逐胥以沦？器道不可离，二之即非性。孔圣欲无言，下学从泛应。君子勤小物，蕴蓄乃成行。我诵穷索篇，于子既闻命。如何圜中士，空谷以为静？静虚非虚寂，中有未发中。中有亦何有？天之即成空。无欲见真体，忘助皆非功。至哉玄化机，非子孰与穷。忆与美人别，赠我青琅函。受之不敢发，焚香始开缄。讽诵意弥远，期我濂洛间。道远恐莫致，庶几终不惭。忆与美人别，惠我云锦裳。锦裳不足贵，遗我冰雪肠。寸肠亦何遗，誓言终不渝。珍重美人意，深秋以为期。
阳明子之南也其友湛元明歌九章以赠崔子钟和之以五诗于是阳明子作八咏以答之·其一
作者：王守仁
朝代：明
体裁：古风

君莫歌九章，歌以伤我心。微言破寥寂，重以离别吟。别离悲尚浅，言微感逾深。瓦缶易谐俗，谁辩黄钟音？
阳明子之南也其友湛元明歌九章以赠崔子钟和之以五诗于是阳明子作八咏以答之·其七
作者：王守仁
朝代：明

忆与美人别，赠我青琅函。受之不敢发，焚香始开缄。讽诵意弥远，期我濂洛间。道远恐莫致，庶几终不惭。
阳明子之南也其友湛元明歌九章以赠崔子钟和之以五诗于是阳明子作八咏以答之·其三
作者：王守仁
朝代：明

洙泗流浸微，伊洛仅如线。后来三四公，瑕瑜未相掩。嗟予不量力，跛蹩期致远。屡兴还屡仆，惴息几不免。道逢同心人，秉节倡予敢。力争毫釐间，万里或可勉。风波忽相失，言之泪徒泫。
阳明子之南也其友湛元明歌九章以赠崔子钟和之以五诗于是阳明子作八咏以答之·其二
作者：王守仁
朝代：明
体裁：古风

君莫歌五诗，歌之增离忧。岂无良朋侣，洵乐相遨游。譬彼桃与李，不为仓囷谋。君莫忘五诗，忘之我焉求？
阳明子之南也其友湛元明歌九章以赠崔子钟和之以五诗于是阳明子作八咏以答之·其二
作者：王守仁
朝代：明

君莫歌五诗，歌之增离忧。岂无良朋侣？洵乐相遨游。譬彼桃与李，不为仓囷谋。君莫忘五诗，忘之我焉求？
阳明子之南也其友湛元明歌九章以赠崔子钟和之以五诗于是阳明子作八咏以答之·其五
作者：王守仁
朝代：明

器道不可离，二之即非性。孔圣欲无言，下学从泛应。君子勤小物，蕴蓄乃成行。我诵穷索篇，于子既闻命。如何圜中士，空谷以为静？
阳明子之南也其友湛元明歌九章以赠崔子钟和之以五诗于是阳明子作八咏以答之·其八
作者：王守仁
朝代：明

忆与美人别，惠我云锦裳。锦裳不足贵，遗我冰雪肠。寸肠亦何遗，誓言终不渝。珍重美人意，深秋以为期。
阳明子之南也其友湛元明歌九章以赠崔子钟和之以五诗于是阳明子作八咏以答之·其六
作者：王守仁
朝代：明
体裁：古风

静虚非虚寂，中有未发中。中有亦何有，天之即成空。无欲见真体，忘助皆非功。至哉玄化机，非子孰与穷。
阳明子之南也其友湛元明歌九章以赠崔子钟和之以五诗于是阳明子作八咏以答之·其六
作者：王守仁
朝代：明

静虚非虚寂，中有未发中。中有亦何有？天之即成空。无欲见真体，忘助皆非功。至哉玄化机，非子孰与穷。
阳明子之南也其友湛元明歌九章以赠崔子钟和之以五诗于是阳明子作八咏以答之·其四
作者：王守仁
朝代：明

此心还此理，宁论己与人。千古一嘘吸，谁为叹离群？浩浩天地内，何物非同春。相思辄奋励，无为俗所分。但使心无间，万里如相亲。不见宴游交，征逐胥以沦？
阻风
作者：王守仁
朝代：明

冬江尽说风长北，偏我北来风便南。未必天公真有意，却逢人事偶相参。残农得暖堪登获，破屋多寒且曝檐。果使困穷能稍济，不妨经月阻江潭。
陆广晓发
作者：王守仁
朝代：明
体裁：七言律诗

初日曈曈似晓霞，雨痕新霁渡头沙。溪深几曲云藏峡，树老千年雪作花。白鸟去边回驿路，青崖缺处见人家。遍行奇胜才经此，江上无劳羡九华。
陟湘于迈岳麓是尊仰止先哲因怀友生丽泽兴感伐木寄言二首
作者：王守仁
朝代：明

客行长沙道，山川郁稠缪。西探指岳麓，凌晨渡湘流。逾冈复陟巘，吊古还寻幽。林壑有馀采，昔贤此藏修。我来实仰止，匪伊事盘游。衡云閒晓望，洞野浮春洲。怀我二三友，《伐木》增离忧。何当此来聚？道谊日相求。林间憩白石，好风亦时来。春阳熙百物，欣然得予怀。缅思两夫子，此地得徘徊。当年靡童冠，旷代登堂阶。高情讵今昔，物色遗吾侪。顾谓二三子，取瑟为我谐。我弹尔为歌，尔舞我与偕。吾道有至乐，富贵真浮埃。若时乘大化，勿愧点与回。陟冈采松柏，将以遗所思。勿采松柏枝，两贤昔所依。缘峰践台石，将以望所期。勿践台上石，两贤昔所跻。两贤去邈矣，我友何相违？吾斯未能信，役役空尔疲。胡不此簪盍，丽泽相遨嬉？渴饮松下泉，饥餐石上芝。偃仰绝馀念，迁客难久稽。洞庭春浪阔，浮云隔九疑。江洲满芳草，目极令人悲。已矣从此去，奚必兹山为。恋系乃从欲，安土惟随时。晚闻冀有得，此外吾何知。
陟湘于迈岳麓是尊仰止先哲因怀友生丽泽兴感伐木寄言二首·其一
作者：王守仁
朝代：明
体裁：古风

客行长沙道，山川郁稠缪。西探指岳麓，凌晨渡湘流。逾冈复陟巘，吊古还寻幽。林壑有馀采，昔贤此藏修。我来实仰止，匪伊事盘游。衡云閒晓望，洞野浮春洲。怀我二三友，《伐木》增离忧。何当此来聚，道谊日相求。
陟湘于迈岳麓是尊仰止先哲因怀友生丽泽兴感伐木寄言二首·其一
作者：王守仁
朝代：明

客行长沙道，山川郁稠缪。西探指岳麓，凌晨渡湘流。逾冈复陟巘，吊古还寻幽。林壑有馀采，昔贤此藏修。我来实仰止，匪伊事盘游。衡云閒晓望，洞野浮春洲。怀我二三友，《伐木》增离忧。何当此来聚？道谊日相求。
陟湘于迈岳麓是尊仰止先哲因怀友生丽泽兴感伐木寄言二首·其二
作者：王守仁
朝代：明

林间憩白石，好风亦时来。春阳熙百物，欣然得予怀。缅思两夫子，此地得徘徊。当年靡童冠，旷代登堂阶。高情讵今昔，物色遗吾侪。顾谓二三子，取瑟为我谐。我弹尔为歌，尔舞我与偕。吾道有至乐，富贵真浮埃。若时乘大化，勿愧点与回。陟冈采松柏，将以遗所思。勿采松柏枝，两贤昔所依。缘峰践台石，将以望所期。勿践台上石，两贤昔所跻。两贤去邈矣，我友何相违？吾斯未能信，役役空尔疲。胡不此簪盍，丽泽相遨嬉？渴饮松下泉，饥餐石上芝。偃仰绝馀念，迁客难久稽。洞庭春浪阔，浮云隔九疑。江洲满芳草，目极令人悲。已矣从此去，奚必兹山为。恋系乃从欲，安土惟随时。晚闻冀有得，此外吾何知。
除夕伍汝真用待隐园韵即席次答五首
作者：王守仁
朝代：明

一年今又去，独客尚无归。人世伤多难，亲庭叹久违。壮心都欲尽，衰病特相依。旅馆聊随俗，桃符换早扉。向忆青年日，追欢兴不孤。风尘淹岁月，漂泊向江湖。济世浑无术，违时竟笑愚。未须悲蹇难，列圣有遗谟。正逢兵乱地，况是岁穷时。天运终无息，人心本自危。忧疑纷并集，筋力顿成衰。千载商山隐，悠然获我思。世道从卮漏，人情只管窥。年华多涉历，变故益新奇。莫惮颠危地，曾逢全盛时。海翁机已息，应是白鸥知。星穷回历纪，贞极起元亨。日望天回驾，先沾雨洗兵。雪犹残岁恋，风已旧春情。莫更辞蓝尾，人生未几倾。
除夕伍汝真用待隐园韵即席次答五首·其一
作者：王守仁
朝代：明

一年今又去，独客尚无归。人世伤多难，亲庭叹久违。壮心都欲尽，衰病特相依。旅馆聊随俗，桃符换早扉。
除夕伍汝真用待隐园韵即席次答五首·其三
作者：王守仁
朝代：明

正逢兵乱地，况是岁穷时。天运终无息，人心本自危。忧疑纷并集，筋力顿成衰。千载商山隐，悠然获我思。
除夕伍汝真用待隐园韵即席次答五首·其二
作者：王守仁
朝代：明

向忆青年日，追欢兴不孤。风尘淹岁月，漂泊向江湖。济世浑无术，违时竟笑愚。未须悲蹇难，列圣有遗谟。
除夕伍汝真用待隐园韵即席次答五首·其五
作者：王守仁
朝代：明

星穷回历纪，贞极起元亨。日望天回驾，先沾雨洗兵。雪犹残岁恋，风已旧春情。莫更辞蓝尾，人生未几倾。
除夕伍汝真用待隐园韵即席次答五首·其四
作者：王守仁
朝代：明

世道从卮漏，人情只管窥。年华多涉历，变故益新奇。莫惮颠危地，曾逢全盛时。海翁机已息，应是白鸥知。
雪中桃次韵
作者：王守仁
朝代：明

雪里桃花强自春，萧疏终觉损精神。却惭幽竹节逾劲，始信寒梅骨自真。遭际本非甘冷淡，飘零须信季风尘。从来此事还希阔，莫怪临轩赏更新。
雪夜
作者：王守仁
朝代：明

天涯久客岁侵寻，茆屋新开枫树林。渐惯省言因病齿，屡经多难解安心。犹怜未系苍生望，且得閒为白石吟。乘兴最堪风雪夜，小舟何日返山阴？
雪望四首
作者：王守仁
朝代：明

风雪楼台夜更寒，晓来霁色满山川。当歌莫放阳春调，几处人家未起烟。初日湖山雪未融，野人村落闭重重。安居信是丰年兆，为语田夫莫惰农。霁景朝来更好看，河山千里思漫漫。茅檐日色犹堪曝，应是边关地更寒。法象冥濛失巨纤，连朝风雪费妆严。谁将尘世化珠玉，好与贫家聚米盐。
雪望四首·其一
作者：王守仁
朝代：明

风雪楼台夜更寒，晓来霁色满山川。当歌莫放阳春调，几处人家未起烟。
雪望四首·其三
作者：王守仁
朝代：明

霁景朝来更好看，河山千里思漫漫。茅檐日色犹堪曝，应是边关地更寒。
雪望四首·其二
作者：王守仁
朝代：明

初日湖山雪未融，野人村落闭重重。安居信是丰年兆，为语田夫莫惰农。
雪望四首·其四
作者：王守仁
朝代：明

法象冥濛失巨纤，连朝风雪费妆严。谁将尘世化珠玉，好与贫家聚米盐。
霁夜
作者：王守仁
朝代：明

雨霁僧堂钟磬清，春溪月色特分明。沙边宿鹭寒无影，洞口流云夜有声。静后始知群动妄，閒来还觉道心惊。问津久已惭沮溺，归向东皋学耦耕。
青原山次黄山谷韵
作者：王守仁
朝代：明

咨观历州郡，驱驰倦风埃。名山特乘暇，林壑盘萦回。云石缘攲径，夏木深层隈。仰穷岚霏际，始睹台殿开。衣传西竺旧，构遗唐宋材。风松溪溜急，湍响空山哀。妙香隐玄洞，僧屋悬穹崖。扳依俨龙象，陟降临纬阶。飞泉泻灵窦，曲槛连云榱。我来慨遗迹，胜事多湮埋。邈矣西方教，流传遍中垓。如何皇极化，反使吾人猜？剥阳幸未绝，生意存枯荄。伤心眼底事，莫负生前杯。烟霞有本性，山水乞归骸。崎岖羊肠阪，车轮几倾摧。萧散麋鹿伴，涧谷终追陪。恬愉返真澹，阒寂辞喧豗。至乐发天籁，丝竹谢淫哇。千古自同调，岂必时代偕。珍重二三子，兹游非偶来。且从山叟宿，勿受役夫催。东峰上烟月，夜景方徘徊。
题四老围棋图
作者：王守仁
朝代：明

世外烟霞亦许时，至今风致后人思。却怀刘项当年事，不及山中一著棋。
题岁寒亭赠汪尚和
作者：王守仁
朝代：明

一觉红尘梦欲残，江城六月滞风湍。人间炎暑无逃遁，归向山中卧岁寒。
题灌山小隐二绝
作者：王守仁
朝代：明

茆屋山中早晚成，任他风雨任他晴。男婚女嫁多年毕，不待而今学向平。一自移家入紫烟，深林住久遂忘年。山中莫道无供给，明月清风不用钱。
题灌山小隐二绝·其一
作者：王守仁
朝代：明

茆屋山中早晚成，任他风雨任他晴。男婚女嫁多年毕，不待而今学向平。
题灌山小隐二绝·其二
作者：王守仁
朝代：明

一自移家入紫烟，深林住久遂忘年。山中莫道无供给，明月清风不用钱。
题王实夫画
作者：王守仁
朝代：明

随处山泉着草庐，底须松竹偃柴扉。天涯游子何曾出，画里孤帆未是归。小酉诸峰开夕照，虎溪春寺入烟霏。他年还向辰阳望，却忆题诗在翠微。
题王实夫画
作者：王守仁
朝代：明

随处山泉著草庐，底须松竹掩柴扉。天涯游子何曾出？画里孤帆未是归。小酉诸峰开夕照，虎溪春寺入烟霏。他年还向辰阳望，却忆题诗在翠微。
题甘泉居
作者：王守仁
朝代：明

我闻甘泉居，近连菊坡麓。十年劳梦思，今来快心目。徘徊欲移家，山南尚堪屋。渴饮甘泉泉，饥餐菊坡菊。行看罗浮去，此心聊复足。
题秦望山用壁间韵
作者：王守仁
朝代：明
体裁：诗

秦望独出万山雄，萦纡鸟道盘苍空。飞泉百道泻碧玉，翠壁千仞削古铜。久雨忽晴真可喜，山灵于我岂无以。初疑步入画图中，岂知身在青霄里。蓬岛茫茫几万重，此地犹传望祖龙。仙舟一去竟不返，断碑千古原无踪。北望稽山怀禹迹，却叹秦皇为惭色。落日凄风结晚愁，归云半掩春湖碧。便欲峰头拂石眠，吊古伤今益惘然。未暇长卿哀二世，且续苏君观海篇。长啸归来景渐促，山鸟山花吟不足。夜深风雨过溪来，小榻寒灯卧僧屋。
香山次韵
作者：王守仁
朝代：明

寻山到山寺，得意却忘山。岩树坐来静，壁萝春自间。楼台星斗上，钟磬翠微閒。顿息尘寰念，清溪踏月还。
鹅羊山
作者：王守仁
朝代：明

福地相传楚水阿，三年春色两经过。羊亡但有初平石，书罢惟笼道士鹅。礼斗坛空松影静，步虚台迥月明多。岩房一宿犹缘薄，遥忆开云住薜萝。
鹦鹉和胡韵
作者：王守仁
朝代：明

鹦鹉生陇西，群飞恣鸣游。何意虞罗及，充贡来中州。金绦縻华屋，云泉谢林丘。能言实阶祸，吞声亦何求。主人有隐寇，窃发闻其谋。感君惠养德，一语思所酬。惧君不见察，杀身反为尤。
龙冈新构
作者：王守仁
朝代：明

谪居聊假息，荒秽亦须治。凿巘薙林条，小构自成趣。开窗入远峰，架扉出深树。墟寨俯逶迤，竹木互蒙翳。畦蔬稍溉锄，花药颇杂莳。宴适岂专予，来者得同憩。轮奂非致美，毋令易倾敝。营茅乘田隙，洽旬始苟完。初心待风雨，落成还美观。锄荒既开径，拓樊亦理园。低檐避松偃，疏土行竹根。勿剪墙下棘，束列因可藩。莫撷林间萝，蒙笼覆云轩。素缺农圃学，因兹得深论。毋为轻鄙事，吾道固斯存。
龙冈新构·其一
作者：王守仁
朝代：明

谪居聊假息，荒秽亦须治。凿巘薙林条，小构自成趣。开窗入远峰，架扉出深树。墟寨俯逶迤，竹木互蒙翳。畦蔬稍溉锄，花药颇杂莳。宴适岂专予，来者得同憩。轮奂非致美，毋令易倾敝。
龙冈新构·其二
作者：王守仁
朝代：明

营茅乘田隙，洽旬始苟完。初心待风雨，落成还美观。锄荒既开径，拓樊亦理园。低檐避松偃，疏土行竹根。勿剪墙下棘，束列因可藩。莫撷林间萝，蒙笼覆云轩。素缺农圃学，因兹得深论。毋为轻鄙事，吾道固斯存。
龙冈新构（二首）
作者：王守仁
朝代：明

营茅乘田隙，洽旬称苟完。
初心待风雨，落成还美观。
锄荒既开径，拓樊亦理园。
低檐避松偃，疏土行竹根。
勿剪墙下棘，束列因可藩。
莫撷林间萝，蒙茏覆云轩。
素昧农圃学，因兹得深论。
毋为轻鄙事，吾道固斯存。
龙冈新构（二首）
作者：王守仁
朝代：明

谪居聊假息，荒秽亦须治。凿惸杂林条，小构自成趣。开窗入远峰，架扉出深树。墟寨俯逶迤，竹木互蒙翳。畦蔬稍溉锄，花药颇薙莳。宴适岂专予，来者得同憩。轮奂匪致美，毋令易倾敝。¤
龙冈漫兴五首
作者：王守仁
朝代：明

投荒万里入炎州，却喜官卑得自由。心在夷居何有陋？身虽吏隐未忘忧。春山卉服时相问，雪寨蓝舆每独游。拟把犁锄从许子，谩将弦诵止言游。旅况萧条寄草堂，虚檐落日自生凉。芳春已共烟花尽，孟夏俄惊草木长。绝壁千寻凌杳霭，深岩六月宿冰霜。人间不有宣尼叟，谁信申韩未是刚？路僻官卑病益閒，空林惟听鸟间关。地无医药凭书卷，身处蛮夷亦故山。用世谩怀伊尹耻，思家独切老莱斑。梦魂兼喜无馀事，只在耶溪舜水湾。卧龙一去忘消息，千古龙冈漫有名。草屋何人方管乐，桑间无耳听咸英。江沙漠漠遗云鸟，草木萧萧动甲兵。好共鹿门庞处士，相期采药入青冥。归与吾道在沧浪，颜氏何曾击柝忙？枉尺已非贤者事，斩轮徒有古人方。白云晚忆归岩洞，苍藓春应遍石床。寄语峰头双白鹤，野夫终不久龙场。
龙冈漫兴五首·其一
作者：王守仁
朝代：明

投荒万里入炎州，却喜官卑得自由。心在夷居何有陋？身虽吏隐未忘忧。春山卉服时相问，雪寨蓝舆每独游。拟把犁锄从许子，谩将弦诵止言游。
龙冈漫兴五首·其三
作者：王守仁
朝代：明

路僻官卑病益閒，空林惟听鸟间关。地无医药凭书卷，身处蛮夷亦故山。用世谩怀伊尹耻，思家独切老莱斑。梦魂兼喜无馀事，只在耶溪舜水湾。
龙冈漫兴五首·其二
作者：王守仁
朝代：明

旅况萧条寄草堂，虚檐落日自生凉。芳春已共烟花尽，孟夏俄惊草木长。绝壁千寻凌杳霭，深岩六月宿冰霜。人间不有宣尼叟，谁信申韩未是刚？
龙冈漫兴五首·其五
作者：王守仁
朝代：明

归与吾道在沧浪，颜氏何曾击柝忙？枉尺已非贤者事，斩轮徒有古人方。白云晚忆归岩洞，苍藓春应遍石床。寄语峰头双白鹤，野夫终不久龙场。
龙冈漫兴五首·其四
作者：王守仁
朝代：明

卧龙一去忘消息，千古龙冈漫有名。草屋何人方管乐，桑间无耳听咸英。江沙漠漠遗云鸟，草木萧萧动甲兵。好共鹿门庞处士，相期采药入青冥。
龙潭夜坐（滁州作）
作者：王守仁
朝代：明
体裁：七言律诗

何处花香入夜清，石林茅屋隔溪声。幽人月出每孤往，栖鸟山空时一鸣。草露不辞芒屦湿，松风偏与葛衣轻。临流欲写猗兰意，江北江南无限情。
龙蟠山中用韵
作者：王守仁
朝代：明

无奈青山处处清，村沽日日办山行。真惭廪食虚官守，只把山游作课程。谷口乱云随骑远，林间飞雪点衣轻。长思淡泊还真性，世味年来久絮羹。
登黄鹤楼
作者：王守成
朝代：明
体裁：七言律诗

危楼百尺出层城，鹤去云飞空自名。春草连天烟树杳，江流浴日浪花平。同倾尊酒浑忘世，徙倚阑干觉有情。长啸一声山谷响，恍疑身在小蓬瀛。
偕刘方瀛陈虚白两明府集卢元明孝廉白云楼
作者：王安舜
朝代：明

看竹名园过子猷，登仙今拟凤凰游。同时并结黄金绶，作赋齐登白雪楼。天爱郎星清伏日，地怜王气接丹丘。凭轩一睇三山路，人在方壶第几洲。
南游
作者：王安舜
朝代：明

众壑凌虚出，汪波万顷中。光浮星宿海，人在水晶宫。喷沫鱼儿浪，窥帘燕子风。隔江摇落早，相望采丹枫。
济城春望
作者：王安舜
朝代：明

二月三月倏忽过，桃花杏花参差开。家怜蝶梦三千里，肠断莺声十二回。缓颊懒谈天下事，知心惟有掌中杯。当门五树长条发，待我青青归去来。
登泰山
作者：王安舜
朝代：明

泰山东望走群龙，直上天门第一峰。泉壑晴霞开罨画，长空飞雨洗芙蓉。残碑莫辩秦时字，断简曾埋汉武封。览胜欲摅天下目，不知身在古鸿濛。
黄士明宫詹李葵孺天部同集梁幼宁明府西园别业
作者：王安舜
朝代：明

十亩平田一望赊，桐林叶叶散秋霞。因招太史先生驾，并过茆洲处士家。冰簟软披三径草，水晶香送六郎花。弄潮自有船如藕，不用虚乘贯月槎。
广于天下为远藩仕籍华秩已少况琼于广又为远郡成化二年秋进薛公远户部尚书邢公宥都御史丘公浚翰林学士皆在一月恐虽天下望郡亦希海外衣冠胜事真奇逢也
作者：王宏
朝代：明

三要清官一月除，尚书学士与佥都。六朝礼乐王纲正，千古文章世道扶。政教已闻超汉宋，人才今见盛唐虞。彬彬文彩诏临下，欢动琼南士大夫。
游灵山诗得金字
作者：王宏
朝代：明

万木参天古睆睆，□陪□盖此登临。远山雨过千屏画，斜日穿花□地金。对酒□怀成畅饮，题诗分韵动豪吟。兴阑随意苍苔坐，一曲熏风入舜琴。
寄李一吾在告
作者：王宗沐
朝代：明

蚤岁相期共挂冠，俄传捷足竟争先。十年名在宁俱隐，万里身轻始自全。如缕茶烟依竹试，半痕纹簟傍花眠。驰驱只恐雄心在，对酒休歌伏枥篇。
㮙伽精舍同宿东桥顾丈赠歌
作者：王宠
朝代：明

干将镆铘世罕得，虹光荧荧日月侧。腾跃万里浮云空，秋水鹈膏净如拭。天生奇器贵斩断，神龙变化骖两翼。丈人胡为卧空谷，白饭黄精鍊颜色。忆昨朝帝蓬莱宫，豸冠绣斧超拜崇。太行以北黄河东，十郡负弩旌旗红。男儿建节控全晋，崤陵白日生雷风。挂冠却出金马门，奏书承明辞至尊。鹿车手挽载图籍，公卿观者如云屯。人生一龙还一蛇，邵平归种青门瓜。秪今对客东山下，宁知豹纛摩高牙。宠也江湖隐沦客，穷途肮脏俗眼白。乞钵长依兰若林，吹竽耻入王侯宅。中宵独宿少微星，百年喜遇文章伯。功名富贵亦何有，鸿鹄冥冥薄南斗。丈人不惜解金龟，明朝还醉山中酒。
一云寺
作者：王宠
朝代：明

古寺傍修篁，玲珑谷韵长。空青摇水殿，虚白閟云房。岚气山椒润，苔花石笋苍。坐耽清净乐，身世益茫茫。
上大学士守溪王公
作者：王宠
朝代：明

威凤冥翔万里毛，青山閒曳白云袍。五湖下上天池迥，一柱东南日观高。玉洞朝霞餐石乳，璜溪秋水弄渔舠。谢公不倦林泉赏，无那苍生属望劳。
上方寺
作者：王宠
朝代：明

山水云门会，林篁石道微。毫光空翠落，花雨瀑泉飞。麋鹿参金镜，莓苔积宝衣。浮湛竟何益，转觉此生非。
与王工部玄成游泛分咏横塘
作者：王宠
朝代：明

叠鼓发横塘，浮鹢在中央。秋荣正靡靡，晓岫复苍苍。远树蔼墟落，平川趋石梁。江南采菱调，吴娃浣纱妆。日华波的皪，霞采天苍凉。鱼戏縠纹乱，鸟鸣山籁长。云旗稍摇裔，羽盖亦悠扬。传卮已侧弁，徙乐更调簧。上客金闺彦，时飘仙署香。弭节逗枉渚，税銮遵近疆。缱绻瑶草约，逍遥采真翔。临筵奉嘉藻，愿比双明珰。
丙洞
作者：王宠
朝代：明

天倾霞石开，日映云门敞。芙蓉秀绝壁，菡萏排仙掌。下窥黯无垠，侧眺纷有象。丹藤蔓冰壑，苍苔蚀银榜。野鹿浥飞泉，寒兔逃平莽。攀萝眷仙灵，折麻私向往。访道空名山，前途浩漭漭。谁令浊世忧，扣我凌云想。
东斋
作者：王宠
朝代：明

旭日散高斋，离离檀樾影。焚香对宝册，古院苍苔静。
临淄行
作者：王宠
朝代：明

虚危下流精，莱沂乃东峙。乐谢爽鸠墟，勋崇太公履。山河控十二，海岱错表里。亡人忽龙翔，累囚遂鹊起。名垂天壤居，世往陵谷徙。谈馀邹衍风，节慕鲁连耻。市藏陶朱侠，路曜姬姜子。喧阗斗鸡道，舄奕鸣钟里。雄豪八方凑，声利三川拟。宝瑟发东讴，流黄织文绮。大泽饶萑蒲，浊河足鳣鲔。欲歌泱泱风，请自临淄始。
九日闻诸公竹林宴戏简
作者：王宠
朝代：明

九日逢秋霁，群贤集酒徒。云林千挺竹，玉馔四腮鲈。日落山河净，风高雁鹜呼。茱萸都插遍，还少一人无。
入林屋洞
作者：王宠
朝代：明

白鹤已仙去，碧山遗宝符。斋心扣灵阙，企石窥清都。云堂袅撑拄，百人可跏趺。白玉斲隆栋，青莲缀流苏。音人鍊液处，床第郁金铺。石乳累而长，交错如珊瑚。蛇行屡回互，磬折穷有无。恨乏嵇生识，鸟篆空模糊。时闻神钲鸣，地底越江湖。冥濛翳日月，窈窕通蓬壶。悠然遂云卧，心将天与徒。羽毛如可就，千载有龙徂。
入销夏湾
作者：王宠
朝代：明

千山玩回转，双阙开嶙峋。围作玉镜潭，流水桃花春。鸡犬自甲子，衣冠乃秦民。表里重湖阻，丹青四望匀。孤峰表日观，群嶂摩天垠。波光别骀荡，霞采相鲜新。疑觞西王池，误攀织女津。海鸥戏兰薄，游鯈瑩心神。牙樯悲昔年，玉辇罢今巡。荣华无常玩，山水有天真。尘缨聊以濯，惭尔棹歌人。
入销夏湾
作者：王宠
朝代：明
体裁：古风

千山玩回转，双阙开嶙峋。围作玉镜潭，流水桃花春。鸡犬自甲子，衣冠乃秦民。表里重湖阻，丹青四望匀。孤峰表日观，群嶂摩天垠。波光别骀荡，霞采相鲜新。疑觞西王池，误攀织女津。海鸥戏兰薄，游鯈莹心神。牙樯悲昔年，玉辇罢今巡。荣华无常玩，山水有天真。尘缨聊以濯，惭尔棹歌人。
六月十日诸袁携酒相过
作者：王宠
朝代：明
体裁：七言律诗

堂上书生据槁梧，一樽衰肺觉全苏。从知袁绍逃河朔，更赏王戎恋酒垆。涸辙难忘频煦沫，此身无赖只江湖。不妨久坐论肝腑，红烛淋漓清夜徂。
冬日
作者：王宠
朝代：明

列岫盈窗紫翠屯，孤烟时起瀼西村。日长幽鸟如琴筑，院院松萝静掩门。
分得滕王阁送卢驾部师陈
作者：王宠
朝代：明

江汉纪南服，衡庐奠朱方。河山阻襟带，表里望荆湘。列雉郁参错，树羽尽飞扬。风清彭蠡濑，云起昭丘阳。帝子握龙节，磐石荒楚疆。中天抗瑶榭，倒景垂虹梁。鸣銮谢千载，遗构想灵光。夫君勚王事，流览恣方羊。霜凄百卉素，日落千山苍。悼古志惝恍，遭时气腾骧。北首睇辰极，东指穷扶桑。伏槛藐寰宇，观风歌吉祥。言归报明主，端笏拱岩廊。
初夏
作者：王宠
朝代：明

夏木沉沉绿荫浓，后峰莺语应前峰。石床曲几闲调息，消尽浮云意万重。
午谷山人歌赠周别驾
作者：王宠
朝代：明

终南太乙开咸京，丹崖绣壁如削成。白谷横通子午道，黄河吐泄金天晶。高垂铁锁猿鸟窄，倒插屏障莲花倾。青林漠漠山鬼啸，紫云队队仙人行。中有太古巢居人，披霞散发㩦道经。时窥古洞获竹简，独荷长镵斸茯苓。形骸肮脏杂土木，胸次错落罗辰星。迩来强起为赤子，飘然乘霓朝帝庭。会稽山水聊佐郡，骑驴高啸窥东溟。壮游欲蹑子长迹，探古快读秦皇铭。当时岩壑依然在，芝草琅玕几树青。兴酣咤望长西北，眼中簸荡泾水碧。皇子陂边落日明，蓝田关外秦云白。谷口子真谩招隐，清庙明堂须柱石。他日功成更拂衣，相邀福地烧金液。
午谷山人歌赠周别驾
作者：王宠
朝代：明
体裁：古风

终南太乙开咸京，丹崖绣壁如削成。白谷横通子午道，黄河吐泄金天晶。高垂铁锁猿鸟窄，倒插屏障莲花倾。青林漠漠山鬼啸，紫云队队仙人行。中有太古巢居人，披霞散发携道经。时窥古洞获竹简，独荷长镵斸茯苓。形骸肮脏杂土木，胸次错落罗辰星。迩来强起为赤子，飘然乘霓朝帝庭。会稽山水聊佐郡，骑驴高啸窥东溟。壮游欲蹑子长迹，探古快读秦皇铭。当时岩壑依然在，芝草琅玕几树青。兴酣咤望长西北，眼中簸荡泾水碧。皇子陂边落日明，蓝田关外秦云白。谷口子真谩招隐，清庙明堂须柱石。他日功成更拂衣，相邀福地烧金液。
南都
作者：王宠
朝代：明

锦缆牙樯万里游，天吴海若翼王舟。襄城七圣空迷辙，弱水三山未稳流。塞北风云连朔漠，周南节钺自公侯。两京角立分形势，居重还须扼九州。
古意
作者：王宠
朝代：明
体裁：古风

主父朝上书，夕召甘泉宫。公孙弃东海，叙起如旋蓬。王猛三秦豪，卖畚洛城东。马周起徒步，骧首虬须公。达人贵凭化，一蛇而一龙。碌碌不玉如，落落非石同。老氏得其真，善应入无穷。长啸出鼎门，高步蹑华嵩。傥遇王子乔，携手入云中。
古泉新斋对丹枫作
作者：王宠
朝代：明

纸窗棐几竹间房，一树丹枫倚夕阳。啜尽茶瓯犹不去，野人偏自恋秋光。
同王子美湖上看月
作者：王宠
朝代：明

百尺星桥卧彩虹，青天飞镜水涵空。凭君看尽人间月，谁似湖山枕簟中。
听琵琶
作者：王宠
朝代：明

紫塞传龙拨，昆丘学凤鸣。春风吹白雪，总是断肠声。
和文侍诏怀昭庆寺之作
作者：王宠
朝代：明

明光起草五云边，犹忆同参雪窦禅。花雨石床听说法，竹林茶鼎爱谈玄。拂衣未许还庐社，飞梦时能堕辋川。借问玉皇香案吏，何如兜率鍊形仙。
和黄勉之怀五岳之作 其一 嵩
作者：王宠
朝代：明

嵩山有瑶草，白玉如膏流。何日攀缑岭，相携卧石楼。吐云腾斗极，飞翠满神州。笙鹤飘飖去，青天子晋游。
和黄勉之怀五岳之作 其三 华
作者：王宠
朝代：明

每忆仙人掌，兼闻玉女峰。两崖夹日月，西海出芙蓉。窈窕黄河曲，苍茫白帝封。手中九节杖，恐或化为龙。
和黄勉之怀五岳之作 其二 泰
作者：王宠
朝代：明

五岳视侯秩，无如东岱尊。六龙开御道，三观插天门。举手蓬莱近，荡胸齐鲁吞。安期炼玉处，唯见五云屯。
和黄勉之怀五岳之作 其五 恒
作者：王宠
朝代：明

玄岳倚北极，翠屏千嶂回。山寒太始雪，地阔单于台。石室金膏閟，玉华仙掌开。傥遇通微子，骑二青龙来。
和黄勉之怀五岳之作 其四 衡
作者：王宠
朝代：明

衡峰七十二，削出祝融孤。秀色浴江海，神光照楚吴。石开金菡萏，芝长赤珊瑚。何日登真箓，腰悬朱雀符。
和黄勉之怀五岳之作·嵩
作者：王宠
朝代：明

嵩山有瑶草，白玉如膏流。何日攀缑岭，相携卧石楼。吐云腾斗极，飞翠满神州。笙鹤飘飖去，青天子晋游。五岳视侯秩，无如东岱尊。六龙开御道，三观插天门。举手蓬莱近，荡胸齐鲁吞。安期炼玉处，唯见五云屯。每忆仙人掌，兼闻玉女峰。两崖夹日月，西海出芙蓉。窈窕黄河曲，苍茫白帝封。手中九节杖，恐或化为龙。衡峰七十二，削出祝融孤。秀色浴江海，神光照楚吴。石开金菡萏，芝长赤珊瑚。何日登真箓，腰悬朱雀符。玄岳倚北极，翠屏千嶂回。山寒太始雪，地阔单于台。石室金膏閟，玉华仙掌开。傥遇通微子，骑二青龙来。
哭孙太初
作者：王宠
朝代：明

叔夜天人流，龙章混土木。太初关中来，鬈鬓骑白鹿。恢恢天网外，玉立青山独。倒着莲花巾，虹霓恣成服。腰头虎鞶囊，自诧神仙箓。高餐太白雪，屡憩车箱谷。层云荡其胸，溟渤空两目。雄谈豁古今，饥鼠窜深屋。赋诗声殷殷，月黑魍魉伏。铿鍧钟律应，突兀崖障矗。斯人则云亡，古调竟谁复。天马不受衔，孤星堕南陆。安石竟殒鸡，贾谊终遭鵩。草堂漭何在，落日玄猿哭。
嘉靖癸巳三月晦日将往白雀寺与碧峰禅师虞山泛舟二首
作者：王宠
朝代：明

层峦叠壁映朱帘，风软尘香四月天。十里山塘看不足，翠屏合沓午云鲜。远公相对静移舟，山似芙蓉水似油。白雀白莲堪结社，送余还过虎溪头。
嘉靖癸巳三月晦日将往白雀寺与碧峰禅师虞山泛舟二首·其一
作者：王宠
朝代：明

层峦叠壁映朱帘，风软尘香四月天。十里山塘看不足，翠屏合沓午云鲜。
嘉靖癸巳三月晦日将往白雀寺与碧峰禅师虞山泛舟二首·其二
作者：王宠
朝代：明

远公相对静移舟，山似芙蓉水似油。白雀白莲堪结社，送余还过虎溪头。
夏日草堂撤去窗户肆设簟几清风洞越藤竹交荫悠然有得作
作者：王宠
朝代：明

锦石疏花暑气清，翠岩丹壑夏云生。已添海燕梁间语，直看湖帆镜里行。四壁惊风弦索响，千林修竹簟纹明。令人却忆王车骑，更觉西山爽气横。
夜
作者：王宠
朝代：明

山腰小阁夜焚香，烟满平林月满床。十里春湖明灭外，《竹枝》歌散一天长。
天王寺竹林
作者：王宠
朝代：明
体裁：五言律诗

雅志爱云竹，相看如故人。玲珑动风色，潇洒见天真。枕簟开新夏，莺花追晚春。欲将疏懒性，一问逮公邻。
奉同东桥顾丈夜宴赏菊之作
作者：王宠
朝代：明

中岁无所成，飘飖慕长生。未谙鍊玉法，采菊餐其英。腰佩茱萸囊，冠垂萝薜缨。霜中三秀茁，石上九华荣。明公挺鸾鹤，翻飞辞玉京。重此瑶草约，遗彼浊世名。玄夜共逍遥，携手游太清。折花竟谁赠，俯仰千古情。安得凌风翰，一举遂遐征。
宴徐子仁宅
作者：王宠
朝代：明

全陵豪侠窟，乐游凤凰原。青门临上路，烂若朝霞骞。啸侣共行游，叫崟窥阳园。神飙集珍木，泫露被芳荪。兰池夏气爽，桂栋秋云屯。嘉花既罗户，密筱亦植援。疏林抗北磴，激浪飞南轩。粲粲芙蓉披，离离椒芷繁。中堂理丝桐，后槛树旌幡。初疑游龙翔，忽讶惊鸿翻。色授神已交，礼防心讵烦。主人卿云流，标胜俪玙璠。已罗西园彦，复注北海樽。纵横逸藻奋，契阔佳期敦。履舄相错陈，钗缨互缤翻。肴来乃瓶罄，觞至若川奔。晓畏夕月驰，宵忘朝日暾。平乐谅虚侈，高阳亦徒喧。缛丽安可悉，商确歌此言。
宿龙江
作者：王宠
朝代：明

促柱多危弦，劳歌无缓调。游子倦风湍，羁人苦奔峭。昨溯杨子津，今宿龙江徼。天高零露漙，夜迥哀鸿叫。烂烂金波翻，耿耿玉衡照。淅沥蒹葭渚，微茫烟水峤。川后戢澄澜，海童舒远啸。临深念畏途，鉴止非要妙。百年何鼎鼎，恐贻静者诮。缅怀鸱夷游，侧想任公钓。解我樊笼役，将穷山海眺。
寄赠王宪副钦佩
作者：王宠
朝代：明

钟山表天阙，紫翠摩荆扬。长江走其下，河汉森七襄。精灵炳人杰，乐只邦之光。明庭奠大吕，绝壑蟠豫章。卓哉丈夫特，朱鸟相回翔。忆昔都下游，白马南宫郎。清溪映甲第，才木罗堂皇。萧疏扬雄宅，羞怯陆贾装。五陵豪侠窟，朱门拥貂珰。夫子抱遗经，玄草满空床。时从高阳侣，斗酒换鹔鹴。弹棋夜寥阒，抚剑天苍茫。颠倒尚方履，氤氲官署香。自顾草间人，摧眉愧琳琅。斗柄忽五转，旌车限河梁。洛邑天下枢，雄丽古帝疆。人文图书窟，地轴嵩少阳。弦歌亿万户，章甫三千行。吾道有盟主，中州耀星芒。六经贯宇宙，日月悬穹苍。维持藉公等，湖海漫摧藏。
寄题楞伽新竹
作者：王宠
朝代：明

问讯楞伽竹，东风吹满林。鸟巢春谷暗，龙啸夜湖深。石壁看云气，山堂坐翠阴。平生嵇阮兴，高醉听浮沉。
山堂
作者：王宠
朝代：明

过雨山堂蒸翠云，四檐藤竹鸟声闻。青天不动峰文坼，锦石相鲜涧道分。流水桃花真隔世，草衣木食自为群。笼鹅写帖关幽兴，却忆风流晋右军。
彭蠡
作者：王宠
朝代：明

彭蠡当年勤我师，高皇亲秉白旄麾。荆人久已供王祭，刘濞翻然拔汉旗。海内河山朝北斗，帐前龙虎殿南维。尔曹扑灭须臾事，不动绡衣万古垂。
忆故园作
作者：王宠
朝代：明

山空鸟声乐，日宴病客眠。暂憩白雀院，辍耕石湖田。遥想蚕事作，桑者日闲闲。绿竹粉犹腻，红樱烂欲然。游鯈咏绿水，戴胜鸣高天。飞絮乘风扬，新荷贴水圆。故园风日好，叹息此芳年。
怀顾台州华玉
作者：王宠
朝代：明

总道天台守，能回寒谷春。岛夷通鸟道，海市泣鲛人。云木吟苍佩，山河拥绛轮。千年重领郡，康乐是前身。
戏简补之与之
作者：王宠
朝代：明

伏枕闻君乐事偏，钿蝉金雁总堪怜。何时共醉桃花坞，解尽春衣当酒钱。
文二丈内翰过山庄作
作者：王宠
朝代：明

蒋径薜萝合，仲园山水围。怜君弃金马，数为访荷衣。酌醴枯鱼爨，调羹菰米肥。溪溪水华净，岭岭秋霞飞。林茂鸟声乐，山空人事违。静知观槿暇，歌识采菱归。密筱盈丹壑，高花落翠微。相招桂树隐，共息汉阴机。身世杯中物，生涯湖上矶。洋洋泌之曲，客去掩柴扉。
新葺草堂简二三邻曲
作者：王宠
朝代：明

清狂自是耽风竹，大隐何须倚市门。背郭堂虚聊习静，浣花溪绕即成村。久拚江汉支离卧，莫讶蛟龙屈宅尊。北里南邻俱酒伴，祗应身世老清樽。
春尽
作者：王宠
朝代：明
体裁：七言绝句

荣华梦想今何在，江湖飘零未有涯。可惜少年留不得，东风二十五回花。
春日吴子雨过山居作
作者：王宠
朝代：明

雨重烟浓山更深，半窗楼阁昼阴阴。道书一卷香凝榻，岩翠千层鸟堕林。
晓
作者：王宠
朝代：明

日高风细林中眠，乳燕斑鸠鸣半天。伤春老去怯花鸟，痛饮朝来中圣贤。流水高山心不竞，白云飞絮梦相牵。当门柳色青无赖，谁为渊明乞酒钱。
晓
作者：王宠
朝代：明

绿荷遥挺盖，红蕉半捲书。秋风一萧瑟，檐影散扶疏。宿雨澄氛霭，朝阳翔太虚。人烟杂鱼鸟，山翠满庭除。碧委梧桐始，红收菡萏馀。天心察群卉，贞性在幽居。峰态随霞变，澜光与日舒。莫将憔悴色，贻笑楚江渔。
晚过竹院
作者：王宠
朝代：明
体裁：五言律诗

竹院迷青霭，祗阑横翠微。松门晚霞抱，雪壁秋花飞。湖迥习池似，台荒吴苑非。苍苍暝萝合，还趁渔樵归。
晨兴
作者：王宠
朝代：明

中宵雨冲黑，晨兴慨知秋。空庭曳葛屦，落叶辞梧楸。冥冥白日翳，淰淰玄云浮。鹍鸡划起舞，蟋蟀啸其俦。端居览物化，六御无停辀。悠然眷卒岁，蒙茸思我裘。若华不可折，注目昆崙丘。总发未闻道，忽忽甲子周。赤霄有天骥，穷路多氂牛。古人去我久，日月成阻脩。岂无万里志，蹇足空夷犹。浩歌激宇宙，烈士痛年遒。
曲岩
作者：王宠
朝代：明

乘云欻先登，攀崖纷广眺。孤峰上寒日，平楚腾余烧。天高风物紧，地迥山川窍。饥鼯乍陆梁，哀鸿相叫啸。企石揖云帆，披霞迎海峤。空水共泛澜，虚无自余照。林深养谷神，壁仄团景曜。光风烂芝苓，玉髓滋萝茑。樵隐自夷犹，末路多奔峭。怀哉瀼里公，千春可同调。
月
作者：王宠
朝代：明

娟娟霜月夜寒侵，宿莽澄湖入望深。自笑山中云卧客，一床林影类栖禽。
月夜登上方绝顶
作者：王宠
朝代：明
体裁：古风

乾坤一银海，万境群动灭。狂杀王子猷，疑是山阴雪。披襟当雄风，酒后觉耳热。山精忽夜啸，谷响崖竹裂。倘况非人间，身世殊陡绝。结束升天行，星斗为佩玦。倒窥山河影，嵯峨镜中列。始知飞仙人，五岳视丘垤。紫雾何蒙蒙，入口皆玉屑。几时丹砂成，白日翔鸾节。
月夜登上方绝顶二首
作者：王宠
朝代：明

五湖涌青莲，削出千丈壁。空中构宝殿，珠光相荡射。明月海上来，照见半山赤。千林似竦动，鸟兽夜辟易。飞驰入中天，万里扫空碧。吴越何茫茫，俯视一气白。身列星辰间，绝顶布瑶席。举杯酌银河，误触支机石。回首招王乔，吾亦成羽融。大道无端倪，人世如蚁泠。虱然御风行，天路非阡术。望舒稍西倾，东海已吐日。山川两照曜，金波中荡潏。仙人夜行游，岩坐泛宝瑟。吐故餐晨霞，乘露采芝术。巉巉金庭山，中有炼药室。却笑尚子平，宁须婚嫁毕。
月夜登上方绝顶二首·其一
作者：王宠
朝代：明

五湖涌青莲，削出千丈壁。空中构宝殿，珠光相荡射。明月海上来，照见半山赤。千林似竦动，鸟兽夜辟易。飞驰入中天，万里扫空碧。吴越何茫茫，俯视一气白。身列星辰间，绝顶布瑶席。举杯酌银河，误触支机石。回首招王乔，吾亦成羽融。
月夜登上方绝顶二首·其二
作者：王宠
朝代：明

大道无端倪，人世如蚁泠。虱然御风行，天路非阡术。望舒稍西倾，东海已吐日。山川两照曜，金波中荡潏。仙人夜行游，岩坐泛宝瑟。吐故餐晨霞，乘露采芝术。巉巉金庭山，中有炼药室。却笑尚子平，宁须婚嫁毕。
月夜登上方绝顶二首·其二
作者：王宠
朝代：明
体裁：古风

大道无端倪，人世如蚁虱。泠然御风行，天路非阡术。望舒稍西倾，东海已吐日。山川两照曜，金波中荡潏。仙人夜行游，岩坐汎宝瑟。吐故餐晨霞，乘露采芝术。巉巉金庭山，中有炼药室。却笑尚子平，宁须婚嫁毕。
月夜谪仙楼
作者：王宠
朝代：明
体裁：古风

秋月出海珊瑚明，举眼忽见太白精。云光错落照颜色，草堂拂拭蛟龙惊。修眉玉颊桃李春，虬须如戟真天人。屋梁月落想像真，彷佛犹得交其神。我闻王孙豪气昔如龙，天然不与凡骨同。江湖落魄黄金尽，昂霄吐气成飞虹。蓬莱阆苑在掌上，长觉两腋生清风。飘飘九华山，自有青芙蓉。独留神彩照天地，令人万古如相逢。
望至惠山适雨霁
作者：王宠
朝代：明

旭日开春霁，残云变午霞。登临如有待，山水更重华。石乳初悬溜，流嘤复满花。林中有肥遁，吾欲傍生涯。
李原承兄弟至
作者：王宠
朝代：明

风洒北窗蕉，笋簟波文绿。白云映遥天，千片空鸣玉。跄跄松欲舞，楚楚藤如束。山空鸟言静，雨沃苔锦缛。枫楠翠犹蔼，菡萏红相续。秋晶晃秀林，霁色澄远绿。主人亦何事，瑶琴奏幽曲。意得在高深，理遣齐荣辱。栖迟一丘中，回薄天地足。晚与静者期，开樽命醽醁。
楞伽寺
作者：王宠
朝代：明

云竹素所爱，山林道难忘。荆蛮屹水府，五湖泻汤汤。连峰枕其腹，翠壁森开张。流峙两参错，南斗回文章。绝境閟兰若，金天建旌幢。嵯峨古楞伽，飒沓开云堂。星河挂北户，日月经其阳。法雨不断洒，檀樾纷成行。时时吐虹霓，下饮平波光。风帆日如织，宝筏度迷方。道林更爱客，文燕依松篁。脱屣石苔滑，科头飞雪凉。朱炎久蒸薄，卧暍两月强。扫除洞虚白，盥浴披天香。回思隔朝市，执热眇相望。
横山下种瓜作
作者：王宠
朝代：明

山田荦确苦多沙，学种东陵五色瓜。激涧即看穿石竹，插篱偏自爱藤花。囊中未得餐霞法，溪上时留泛海槎。长日辍耕无一事，只须牛角挂南华。
次韵马司成赋孙中允松园居
作者：王宠
朝代：明

园接九峰翠，池分三泖波。青岩隐丛桂，白日卧高萝。林晓霞光粲，窗寒竹荫多。金华荣侍从，那得恋渔蓑。
毛公坛
作者：王宠
朝代：明

石门有遗营，涧道时屡揭。山回谷籁长，地迥林宫閟。近峰郁交青，遥岑荡虚翠。丹井周前除，云堂俨昔位。毛公飒羽翼，白日翔鸾辔。自非山水灵，胡为异人至。石髓不盈握，图经灭馀字。樵人引蔓行，鹿子衔花戏。蜉蝣不崇朝，浮生漭如寄。荷筱斸黄精，终矣丘园贲。
流萤篇
作者：王宠
朝代：明

熠熠流萤度草堂，耿耿银河秋夜长。萦回拂栋光难定，窈窕穿花焰更藏。山人书剑黯生尘，憔悴年来白发新。枉将艳采投虚寂，却似余辉借比邻。海萤流萤殊可怜，琉璃甲帐水晶帘。映看宝靥千金笑，照看蛾眉百倍妍。合德宫，昭阳殿，天人亲扑桃花扇。几回邀得九重欢，凤辇淹留传夕箭。今日胡为溪水头，风篁烟柳共新秋。不归天上琼楼队，却伴山中病客愁。
渡江望金山
作者：王宠
朝代：明

肃舲溯洪涛，挂石展奇㟧。颇怀济川人，复羡临濠乐。兹山绝地脉，江海秀磅礴。突起无曼延，中流自瀺灂。太华巨灵擘，龙门神禹凿。崄峭由代工，位置非天作。仰干斗牛精，俯枕川薮络。中虚酿灵润，外观表封略。楼宇尽骞腾，岚翠汾沃若。潮音杂钟梵，人语怒蛟鳄。阳侯戏其涯，五采忽乘峤。趫捷慕飞猱，凌厉怜孤鹤。余本水乡士，夙负沧洲诺。一丘可栖迟，万事甘零落。
游览与二三子作
作者：王宠
朝代：明

芳挹北山桂，饥茹南涧芝。悠悠二三子，空谷白云期。净业青莲宇，澄怀秋水陂。閒来展玉册，兴至引藤卮。自取山人适，而将玄化窥。朝随野鼯出，暮与落霞之。龙性谁能扰，鸥机本不疑。形骸元土木，悔吝乃磷淄。是节方流火，凉飙清我肌。露华盈北渚，月彩耀前墀。松作笙簧听，川将缟练披。酣歌似河朔，清燕类南皮。若问穷通理，蒙庄吾所师。
湖上二首
作者：王宠
朝代：明

石湖春色太可怜，却似美人明镜前。锦甸平铺鸭绿水，白云飞动蔚蓝天。星桥北挂泻春流，映出黄山水面浮。霞石天青飞练鹊，桃花气暖醉轻鸥。
湖上二首·其一
作者：王宠
朝代：明

石湖春色太可怜，却似美人明镜前。锦甸平铺鸭绿水，白云飞动蔚蓝天。
湖上二首·其二
作者：王宠
朝代：明

星桥北挂泻春流，映出黄山水面浮。霞石天青飞练鹊，桃花气暖醉轻鸥。
湖上逢曹子绳之
作者：王宠
朝代：明

童子论交二十年，旧游濩落已茫然。石湖三月梨花雨，忽漫相逢野寺前。
湖夜
作者：王宠
朝代：明
体裁：七言律诗

水月苍苍棚荡摩，四天风起碎星河。狂来直欲吞云梦，老去宁辞著芰荷。绿酒藏真时啸傲，青山作伴夜行歌。金舆玉座千年事，肠断吴江东逝波。
牛首山
作者：王宠
朝代：明

终南望咸阳，少室迩京洛。神宇壮维藩，佳气郁环崿。兹山何崷崒，川岭丽绣错。攒蹙亘千岩，萦纡盘万壑。星辰互翻动，雷雨或解作。谷候异凉温，峰形殊今昨。瑶草雪中华，红泉风外落。江翻映组练，日照辉金薙。游衍多圣仙，翔舞集鸾鹤。循山构累榭，嵌空结菌阁。飘飘曳灵幡，窅窅鸣天乐。宸居暨泰清，长杨亘五柞。登祗警神卫，方望肃王略。弱龄耽名山，雅志涉丹籥。招隐冀淹留，采秀怜沃若。秉我上皇心，排筌入玄漠。
王子元肃有精庐在虞山下去白雀不数里缄书报之不遇返棹怅然寄以长句
作者：王宠
朝代：明

昨来栖卧虞山云，抚枕中宵苦忆君。荒凉白雀古萧寺，钟声咒梵空林闻。朝云吐吞蛟蜃气，旭日滉漾波涛纹。佛楼岌嶪列峰抱，海甸苍莽孤村分。楝花风动雪乍捲，麦秋气爽天无氛。缄书报君君不遇，孤凤踯躅求其群。闻君山中有精舍，面势正直莲峰下。修篁万挺球玉鸣，悬泉百道飞龙挂。房栊窈窕閒且清，花木玲珑秀而野。清风澹荡堪挥尘，白日阴森可销夏。此中共尔静谈玄，快读数过逍遥篇。林间饱啜苍耳饭，石上一枕青苔眠。不知尘网在何处，翩翩自谓瑶台仙。差池万事总难料，振衣欲往空茫然。我今暂返越来溪，抱瓮山中还灌畦。秋高更礼虞山顶，期尔纵蹑青云梯。
病
作者：王宠
朝代：明

长卿复何望，祗守茂陵田。玉历梅花外，春心药裹边。声华浑似梦，水月欲窥禅。鼎鼎百年内，千金诚可怜。
病起对镜作
作者：王宠
朝代：明

闭户十日病骨僵，手龟发燥面色苍。朱颜绿鬓不相待，俯仰天地为凄凉。男儿勋业竟何在，镜中摸索求亡羊。古来相马失之瘦，龙文虎脊空腾骧。忆昨结客少年场，呼鹰走狗势陆梁。金盘赌酒争五白，银烛娇歌弹《陌桑》。谓言富贵唾手取，吹毛插翼森开张。十年献赋不得意，貂裘宝玦无晶光。平生酒徒渐零落，羞涩阴符垂虎囊。学书无成学剑晚，歧路侧足心周章。百年冰炭满怀抱，万里鸿鹄方翱翔。明朝散发武陵去，夹岸桃花烟水长。
登焦山作
作者：王宠
朝代：明

农山兴孔志，疆台试荆游。凭高易以忾，乐胜令人忧。挂席溯湍险，振衣陟浮丘。威纡隐百叠，澎湃经四周。江形绕成带，海气隮为楼。天吴几下舞，若木窗中抽。遥穷岛夷界，近览东南陬。荑英冒芳甸，春色蔼神州。凯风啸晨鹄，青阳喧渚鸥。云类鱼鳞集，潮涌桃花流。隐沦既已逝，偓佺亦空求。悢悢千古心，忽忽百岁遒。愿垂任公钓，聊谢张衡愁。
白雀返棹李王二子送余过虞山下作四绝句
作者：王宠
朝代：明

绕郭围屏十八里，尚湖华荡舒其前。山明水丽照斜日，一片天池千朵莲。芙蓉叠壁错奇锦，琉璃千顷摇青空。把酒掀廉一长啸，真堪狂杀米南宫。随山高下野人家，春夏林深不断花。可奈流莺千百啭，阴阴绿树映红霞。朱楼绀宇郁相参，倒影斜飞堕碧潭。落日画船摇曳处，土风还自乐江南。
白雀返棹李王二子送余过虞山下作四绝句·其一
作者：王宠
朝代：明

绕郭围屏十八里，尚湖华荡舒其前。山明水丽照斜日，一片天池千朵莲。
白雀返棹李王二子送余过虞山下作四绝句·其三
作者：王宠
朝代：明

随山高下野人家，春夏林深不断花。可奈流莺千百啭，阴阴绿树映红霞。
白雀返棹李王二子送余过虞山下作四绝句·其二
作者：王宠
朝代：明

芙蓉叠壁错奇锦，琉璃千顷摇青空。把酒掀廉一长啸，真堪狂杀米南宫。
白雀返棹李王二子送余过虞山下作四绝句·其四
作者：王宠
朝代：明

朱楼绀宇郁相参，倒影斜飞堕碧潭。落日画船摇曳处，土风还自乐江南。
白龙洞
作者：王宠
朝代：明
体裁：五言绝句

白龙卧岩洞，雾雨长冥冥。或化白衣老，空山来听经。
看杏花
作者：王宠
朝代：明
体裁：七言绝句

宿雨初收丽晚霞，江烟澹澹薄笼纱。山家翠壁圆春色，野客敲门看杏花。
石湖中流酌酒酣畅
作者：王宠
朝代：明

总道金门隐方朔，何如东山卧谢安。青云万里绝鸟道，凌兢侧足千峰攒。馋蛟磨牙走其下，飞蛇接翼相勾盘。平生萧散不经事，清湖纵酒哀丝弹。罗屏合沓出烟雾，金镜瀁滉生波澜。孤洲断岸疑画出，菱叶荷花俱已残。百觞自善鸲鹆舞，九月不奈貂裘寒。丈夫未用颇适意，长房自爱壶中宽。君不见翠华摇摇沧海西，长杨羽猎斗旌旗。子云劳献《河东赋》，正是君平卖卜时。
石湖作
作者：王宠
朝代：明

勾吴山水秀西南，云白天青万岭含。峭壁抟风时捲浪，中流涌日恣成岚。金支翠节虚无见，贝阙银宫缥缈参。漭漭乾坤祗自役，草堂长枕百花潭。
石湖秋泛同段户部子辛文太史徵仲
作者：王宠
朝代：明

濩落类庄瓠，沿洄依孔桴。冥心委江海，屏迹逃人徒。鹤厉申独往，蠖屈谢当途。持此百年操，居然山泽癯。两贤顾同调，枉楫临家湖。骈筵属秋序，啸侣遘元夫。初旭泄云翳，落景鲜霞铺。重霖豁朗霁，商气集高梧。南陵绚丹碧，北渚冒菰蒲。瑶甍递隐见，羽节时有无。陟岘礼精室，乘峰眺名郛。神超礼自逸，世往迹与徂。吊古指游鹿，欢今怀过驹。请君谢天伐，毕虑收桑榆。
秋夕
作者：王宠
朝代：明

秋风日夜清，房栊有佳色。悠然东窗下，落落群松直。
秋征
作者：王宠
朝代：明

修途错昏昼，曜灵匿朱光。鸟雀夜各归，游子独迷方。征途递隐见，落落参与商。前驱入谷底，后乘超山阳。沮洳见虎迹，诘屈惊羊肠。洪流屡崩岸，欲济无津梁。徒怀千金瓠，未享五馈浆。娟娟繁华子，鼎食坐高堂。王生驱九折，临路独慨慷。
秋怀二首
作者：王宠
朝代：明

凤管龙箫清且悲，南徐北固自逶迤。海门直指联三象，日驭巡行逼九疑。入计衣冠刓玺绶，防秋兵马失旌旗。长卿谏猎无消息，怅望江湖有所思。澒洞风尘莽未休，凄清江汉仲宣楼。摩天鸿鹄终辞网，跋浪鱼龙岌负舟。黄竹泠泠连楚泽，白云冉冉接昭丘。金舆玉座千年迹，流恨荆扬古帝州。
秋怀二首·其一
作者：王宠
朝代：明

凤管龙箫清且悲，南徐北固自逶迤。海门直指联三象，日驭巡行逼九疑。入计衣冠刓玺绶，防秋兵马失旌旗。长卿谏猎无消息，怅望江湖有所思。
秋怀二首·其二
作者：王宠
朝代：明

澒洞风尘莽未休，凄清江汉仲宣楼。摩天鸿鹄终辞网，跋浪鱼龙岌负舟。黄竹泠泠连楚泽，白云冉冉接昭丘。金舆玉座千年迹，流恨荆扬古帝州。
秋日侍蔡师宴汤二子重
作者：王宠
朝代：明

我师发林屋，五夜翔天帆。衣裳动云气，犹自桃花岩。争迎白鹿车，冠盖道相衔。李邕倾后辈，魁岸识虬髯。汤也寔同社，登堂袂交把。惊座得文翁，琴瑟调大雅。昔别春复秋，心事一披写。麒麟已翔空，吾道犹在野。圣人奏云门，江湖自萧洒。商飙薄炎赫，亭午雷破壁。崩奔三峡流，危耸四座客。宾跪请间觞，玉馔转狼籍。平生狂奴态，醉舞拓金戟。回头指葛强，何似铜鞮陌。
立秋日
作者：王宠
朝代：明

南纪清秋杀气遥，扶桑铜柱崒高标。风悲画角关山迥，云去苍梧毕斗摇。正忆郊迎虚玉辂，即愁边守醉金貂。黄河白草萧萧去，胡马千群出射雕。
红莲盛开漫兴二首
作者：王宠
朝代：明

菡萏照碧水，芙蓉开紫房。娟娟倚秋色，冉冉下云光。意态风前剧，腰支掌上狂。芰荷高日影，双浴綵鸳鸯。秀色不忍见，朝云疑有无。湘妃行拾翠，天女笑投壶。日映霓裳举，风回玉袖扶。若耶溪更好，转忆向江湖。
红莲盛开漫兴二首·其一
作者：王宠
朝代：明

菡萏照碧水，芙蓉开紫房。娟娟倚秋色，冉冉下云光。意态风前剧，腰支掌上狂。芰荷高日影，双浴綵鸳鸯。
红莲盛开漫兴二首·其二
作者：王宠
朝代：明

秀色不忍见，朝云疑有无。湘妃行拾翠，天女笑投壶。日映霓裳举，风回玉袖扶。若耶溪更好，转忆向江湖。
纪变
作者：王宠
朝代：明

皇帝纪元年，嘉靖秋七月。肓风白昼号，酣斗亘明发。势从西北来，突过东南蹶。一鼓江河翻，再簸海岳拔。黄沙暗中原，白浪高观阙。古树斩十围，夔罔逃百粤。淮扬既澎湃，吴楚转突兀。蚩尤掣长旗，天吴竖危发。中宵抱屋柱，股栗不得歇。二仪莽苍苍，色乱玄黄汨。飞廉应南箕，崇鲧伏金钺。神圣方膺图，地纪胡嵲屼。元老满岩廊，燮理谅匪忽。翻然万家邑，漂荡魂惝惚。虬龙怒磨牙，何处收尔骨。翘首叫帝阍，终思答天罚。
草堂作
作者：王宠
朝代：明

紫端新浴墨波香，竹覆南轩翠荫凉。一缕炉烟凝不散，数声莺语哢偏长。
荷花荡绝句
作者：王宠
朝代：明

荷花荡里采莲归，九龙山头暮霭微。轻身倚楫下前浦，花气人香逐浪飞。
落花
作者：王宠
朝代：明

花枝瞥眼又阑珊，谁乞黄金反少丹。一院残红堆不扫，春风开落两回看。
蚕忌
作者：王宠
朝代：明

莺老花残不记春，闭门蚕忌动经旬。宁知画阁鸣筝女，堕地妆成锦绣人。
袁氏山堂雨坐
作者：王宠
朝代：明

六月虚堂雨气浮，翠岩丹壑迥生秋。雷霆破地时酣斗，河汉经天却倒流。古木苍藤森自得，斑鸠黄鸟坐交愁。群峰更觉烟岚外，指点阳台最上头。
西苑
作者：王宠
朝代：明

翠凤翔文囿，黄龙戏禹舟。乘云畅皇览，御气警宸游。上圣岂蓄轸，玄功惟委裘。青霞冠玉峤，碧海溢金沟。东出祈年馆，西望五城楼。虹梁像汉徙，芝盖俨星浮。帝女呈机石，天童竖采斿。神鱼五色现，琪树万年稠。竹殿回鸾驻，椒庭降辇留。圜形图贝宇，方折写瑶流。望幸倾三岛，时巡耸十洲。流觞洛水日，张乐洞庭秋。不及天池雁，年年奉藻旒。
赠刘太仆元瑞
作者：王宠
朝代：明

江汉国之纪，南岳涵舂容。金晶走月窟，大泽蟠人龙。刘公岂易得，磅礴秀所钟。本家江东将，铜虎册帝封。奇才握锐颖，弱冠摧文锋。射策上玉堂，天子维孝宗。龙姿古尧舜，千春会其逢。一麾出郎署，再历粤与雍。岂惟甘棠茂，坐见俎豆龚。名高贝锦织，褫带还山农。张敞起亡命，马援镇蛮邛。东山梦猿鹤，西徼来奔冲。窥图伯禹穴，奠玉茅君峰。玄牝抱虚一，瑶华掇丰茸。重离炳大角，衮职思弥缝。公望允嵂屼，台阶伫升庸。权奇甲在腹，碨礧星罗胸。朗朗百间屋，森森千丈松。天闲万騋牝，肃穆大辂从。卫文秉塞渊，和鸾舞嗈嗈。秋高铁骑疾，猛士乘金墉。黄河控鸣镝，青海沉边烽。经纶在名手，田野庇疏慵。
赠别家兄履约会试
作者：王宠
朝代：明

吾宗素贫贱，被褐垂百年。哲兄自鹰扬，尺水升龙渊。怀玉不得掩，誉命逮九天。车马烂盈门，劝驾以周旋。辞亲迈观国，抚剑远游燕。燕昭昔爱士，缥缈黄金台。我明悬日月，北极自天开。左抱辽海隘，右指云中回。龙翔奠㝢县，虎视下贤才。河马叶羲至，岐凤鸣文来。徒旅各风气，语笑若为亲。道出齐鲁郊，相逢燕赵人。山川日非故，城郭屡经新。驱车太行麓，饮马浊河津。日暮黄云合，谁当诉苦辛。
赠别家兄履约会试·其一
作者：王宠
朝代：明

吾宗素贫贱，被褐垂百年。哲兄自鹰扬，尺水升龙渊。怀玉不得掩，誉命逮九天。车马烂盈门，劝驾以周旋。辞亲迈观国，抚剑远游燕。
赠别家兄履约会试·其三
作者：王宠
朝代：明

徒旅各风气，语笑若为亲。道出齐鲁郊，相逢燕赵人。山川日非故，城郭屡经新。驱车太行麓，饮马浊河津。日暮黄云合，谁当诉苦辛。
赠别家兄履约会试·其二
作者：王宠
朝代：明

燕昭昔爱士，缥缈黄金台。我明悬日月，北极自天开。左抱辽海隘，右指云中回。龙翔奠㝢县，虎视下贤才。河马叶羲至，岐凤鸣文来。
赠别家兄履约会试·其二
作者：王宠
朝代：明
体裁：古风

燕昭昔爱士，缥缈黄金台。我明悬日月，北极自天开。左抱辽海隘，右指云中回。龙翔奠宇县，虎视下贤才。河马叶羲至，岐凤鸣文来。
赠曲岩山人蔡师古
作者：王宠
朝代：明

尝登曲岩顶，翠壁凌竞行。下属带林屋，上干森太清。崎崟狐兔道，斗绝芙蓉城。天衔太湖小，日上东山横。奔涛激林响，飞雾惊人声。云光写石镜，天籁摩风筝。暂驻浮丘鹤，长吹子晋笙。坐来握玉髓，饥至餐瑶英。当时山人辈，金策相支撑。前身蔡经是，师受王方平。结庐古岩下，桃花满前楹。麻姑复千岁，指甲犹自轻。丹书拂藓读，玉女披霞迎。亲传步虚唱，彷佛鸾凤鸣。笑我晚学道，碧山许藏名。相期荷长锸，石上斸黄精。
赠钱光禄元抑挂冠还山
作者：王宠
朝代：明

春明门外玉河桥，轩骑如龙半下朝。总道群公饯光禄，山林钟鼎各逍遥。羡杀漕湖即镜湖，桃花流水入虚无。南归不向君王乞，原是沧浪旧钓徒。
赠钱光禄元抑挂冠还山·其一
作者：王宠
朝代：明

春明门外玉河桥，轩骑如龙半下朝。总道群公饯光禄，山林钟鼎各逍遥。
赠钱光禄元抑挂冠还山·其二
作者：王宠
朝代：明

羡杀漕湖即镜湖，桃花流水入虚无。南归不向君王乞，原是沧浪旧钓徒。
越溪庄作
作者：王宠
朝代：明

翠竹黄花湖上村，西风乔木撼柴门。谁人解识支离子，草屩牛衣自牧豚。
踏青
作者：王宠
朝代：明

茶磨山前水似苔，红妆队队踏青回。衣香花气熏人醉，蛱蝶蜂儿扑面来。
过石公山
作者：王宠
朝代：明

岛屿屡崩奔，石林突参错。朝云正吐秀，冬水亦渐涸。槎牙熊豹蹲，蜷曲蛟龙蠖。波涛激中洞，岚霭纷上薄。金膏赤日流，石镜青天霩。表灵征名图，延赏谐幽诺。苍鼠不惊人，丹枫时自落。兹焉可投纶，毕志甘场藿。
还山作
作者：王宠
朝代：明

久欲归西山，嚣諠谩鞅掌。青阳丽江皋，兹焉谐所赏。岩馀白雪停，水接红霞上。地轴隐坟夷，天池汇泱漭。鲛人静安流，玄牝遗清响。秀色浴层峦，虚光涵万象。川原信沃膴，景物初骀荡。览化自靡穷，适性非外奖。彼美丘园贲，眷言兴我想。恭承休明日，九轨今一家。进则绾龟玉，退则蛰龙蛇。吾道苟不亏，安用事咄嗟。山川日閒旷，土风颇清嘉。躧步陵绝岘，流目玩归霞。鸣嘤蔼以豫，阳林荑渐花。风光枝上汎，日采水中华。感物眷弥结，悟空理已遐。永言咏玄寂，聊以遣纷拿。
还山作·其一
作者：王宠
朝代：明

久欲归西山，嚣諠谩鞅掌。青阳丽江皋，兹焉谐所赏。岩馀白雪停，水接红霞上。地轴隐坟夷，天池汇泱漭。鲛人静安流，玄牝遗清响。秀色浴层峦，虚光涵万象。川原信沃膴，景物初骀荡。览化自靡穷，适性非外奖。彼美丘园贲，眷言兴我想。
还山作·其二
作者：王宠
朝代：明

恭承休明日，九轨今一家。进则绾龟玉，退则蛰龙蛇。吾道苟不亏，安用事咄嗟。山川日閒旷，土风颇清嘉。躧步陵绝岘，流目玩归霞。鸣嘤蔼以豫，阳林荑渐花。风光枝上汎，日采水中华。感物眷弥结，悟空理已遐。永言咏玄寂，聊以遣纷拿。
送王子美
作者：王宠
朝代：明

帝室五云外，子行如转蓬。关河秋水闸，驿路菊花丛。风急卢龙烧，霜高碣石鸿。金齑调玉鲙，还复念江东。
送钱太常元抑祠祭显陵
作者：王宠
朝代：明

江汉朝百灵，绛节集鄢郢。兴园奠其阳，虹霓熠光景。象设开天庭，环卫森五岭。斋房产灵芝，玉醴出金井。神游驾虚无，剑舄存遗影。洒扫祠官虔，匕鬯皇情耿。太常典秩宗，精白一心秉。龙颜授玉册，殿上亲祗领。玄端佩冲牙，陟降瑶坛静。风清灵旗翻，天赤御气囧。宗禋日辉光，松柏载崇整。山河扶栋梁，虎旅肃藩屏。还轺告成命，弭节为俄顷。备闻古夔龙，密布金华省。仿佛弘治风，廷论多骨鲠。我辈饱藜羹，散发从箕颍。
送陈子鱼游齐云岩
作者：王宠
朝代：明

东南饶暑湿，宣歙独高寒。秋色千岩竞，江流一线盘。传香历金阙，扫石拜天坛。道气如君少，真堪蹑紫鸾。
送陈子龄会试
作者：王宠
朝代：明
体裁：古风

夙昔卧林壑，与子多绪言。方轨共行游，游彼竹素园。古人不可作，志节照当年。垂为日星文，流为河汉源。中夜抚枕叹，思舆比翼骞。龙渊不在握，壮志成烦冤。日月忽我遒，荃蕙宁久繁。努力爱光景，及子朝阳暾。鸟飞不厌高，兽挺各争先。策足据要津，慰我孤穷魂。
郊游与诸公作
作者：王宠
朝代：明

洛中曲水宴，西京玄灞游。由来盛簪黻，兰藻丽皇州。紫掖鸣珂散，青郊结伴投。三三胼玉勒，两两方华旂。地拟河阳谷，池穿太液流。金张云母幰，许史凤凰楼。细柳全遮埒，新荷欲碍舟。厌逐丰貂饮，还从卓锡游。云峰犹辨夏，铃语似鸣秋。梵乐红楼奏，天香绀殿浮。宾疑驭风至，思以采珠求。名理山阳胜，谈天稷下遒。所嗟江海客，踯躅且淹留。
郊游与诸公作
作者：王宠
朝代：明
体裁：五言排律

洛中曲水宴，西京玄灞游。由来盛簪黻，兰藻丽皇州。紫掖鸣珂散，青郊结伴投。三三骈玉勒，两两方华辀。地拟河阳谷，池穿太液流。金张云母幰，许史凤皇楼。细柳全遮埒，新荷欲碍舟。厌逐丰貂饮，还从卓锡游。云峰犹辨夏，铃语似鸣秋。梵乐红楼奏，天香绀殿浮。宾疑驭风至，思以采珠求。名理山阳胜，谈天稷下遒。所嗟江汉客，踯躅且淹留。
酒酣赠王仲回歌
作者：王宠
朝代：明

斗牛之墟真陆海，河伯献宝朝元宰。珊瑚火齐光烛天，百年吐翕精灵在。仲回突出尤崛奇，著书拟学樊宗师。殷盘姬诰洞五内，灏灏噩噩搴陆离。阆风浮游拾瑶草，赤水罔象搜玄珠。人文浩荡踵今古，日月环行江海纡。我今濩落抱铅椠，羡尔快斫生蛟螭。酒酣瞠目兀相向，乾端坤倪恍摩荡。荆蛮落照孤怀壮，扬眉击剑歌声上。泰阶奕奕魁三象，石渠虎观排银榜。万里风云歘俯仰，如君岂得终疏放。
閒居
作者：王宠
朝代：明

绕舍扶疏千树林，古台莺语昼沉沉。山童佐舞调双鹤，病客閒居戏五禽。阮籍猖狂雠礼法，仲长乐志薄朝簪。凭高更觉青冥远，弋者徒闻黄鹄音。
阳春词
作者：王宠
朝代：明

春到江南春可怜，东郊西郭得春先。初飞蛱蝶犹疑梦，忽见梅花各问年。鹦鹉洲边芳草积，凤凰楼下百花然。王孙拾翠争相问，美女寻春总献妍。千金买得飞龙马，八宝装成软玉鞭。啼鸟乱群还自对，游丝争绕暗相牵。勾吴楼阁如天上，别有红妆笑相向。云屏珠箔正昭回，锦树琼花次第开。倾国能夸《神女赋》，凌云还有茂陵才。欲移角枕鲛绡帐，先挂冠缨翡翠钗。春色年年归有期，劝君须惜少年时。春去春来人不见，花开花落日相思。昨日朱颜浑似玉，今朝白发已如丝。年年暗受伤春病，不与杨花燕子知。
陈道复舟访遂携同泛二首
作者：王宠
朝代：明

我家濠水上，落日啸清流。鼓柁惭相问，倾杯忝共游。江空时影雁，风荡半扶鸥。恣意乾坤阔，苍苍横翠眸。碧海孕明月，天河倒列星。光从波面涌，清逼酒颜醒。远岸依沙白，长林卷雾青。百年浑得几，行盏莫教停。
陈道复舟访遂携同泛二首·其一
作者：王宠
朝代：明

我家濠水上，落日啸清流。鼓柁惭相问，倾杯忝共游。江空时影雁，风荡半扶鸥。恣意乾坤阔，苍苍横翠眸。
陈道复舟访遂携同泛二首·其二
作者：王宠
朝代：明

碧海孕明月，天河倒列星。光从波面涌，清逼酒颜醒。远岸依沙白，长林卷雾青。百年浑得几，行盏莫教停。
陪宴孟中丞有涯作
作者：王宠
朝代：明

青鸟顾鸒斯，神龙延尺蠖。大观乃遗形，采士及葵藿。揆予懵浮贱，担簦游宛洛。情同过江枳，化异入海雀。蔼蔼青云居，朝寺丽绮错。肃穆栖天人，森沈响铃索。孟公中州彦，逶迤象山岳。逍遥冰井台，时传临海作。解带沐华园，开樽睇兰薄。朝与山人期，日晏褰珠箔。纵横飞爵欢，下上论文乐。玄缨非萝带，朱门岂丹壑。中饮独徬徨，念我东皋穫。
雨
作者：王宠
朝代：明

把酒临江雨，披襟当楚风。簟纹摇水际，帆影落樽中。赤电腾馀照，青霞划半空。新凉殊可醉，潇洒净房栊。
雨
作者：王宠
朝代：明

香雨湿金沙，轻阴蔽日华。山蒸飞殿蔼，海润簇楼霞。地僻喧啼鸟，林深尚落花。载窥清净理，毕志梵王家。
雨后集诸子
作者：王宠
朝代：明

雨声催木叶，秋序迫茱萸。林吼风传谷，山蒸云起湖。客题幽涧竹，人老故山芜。不尽穷途恨，狂歌击唾壶。
雨过
作者：王宠
朝代：明

轩窗雨过绿交加，山鹊群飞噪晚霞。烂熳一番春梦觉，东风时扫日南花。
雪后石湖与诸友同泛
作者：王宠
朝代：明

共有丘中好，而扬江上舲。花潭冰漾绿，松岭雪含青。霁色回银汉，鲜云捲画屏。子真归旧谷，为报北山灵。多才自潦倒，孰谓古人无。雪照王恭氅，云开范蠡湖。故山饶酒伴，修竹有行廚。且逐林中鹿，安能辕下驹。
雪后石湖与诸友同泛·其一
作者：王宠
朝代：明

共有丘中好，而扬江上舲。花潭冰漾绿，松岭雪含青。霁色回银汉，鲜云捲画屏。子真归旧谷，为报北山灵。
雪后石湖与诸友同泛·其二
作者：王宠
朝代：明
体裁：五言律诗

多才自潦倒，孰谓古人无。雪照王恭氅，云开范蠡湖。故山饶酒伴，修竹有行厨。且逐林中鹿，安能辕下驹。
雪后石湖与诸友同泛·其二
作者：王宠
朝代：明

多才自潦倒，孰谓古人无。雪照王恭氅，云开范蠡湖。故山饶酒伴，修竹有行廚。且逐林中鹿，安能辕下驹。
题文待诏山中诗卷
作者：王宠
朝代：明

康乐流传临海作，一时文采愧羊何。只今寓直金銮里，还忆东山旧薜萝。
题陈道复溪山障子
作者：王宠
朝代：明

天台秀出雁宕峰，削壁飞泉如白龙。跳珠散落四时雨，偃盖反走千寻松。阴崖复洞绝地脉，明湖玉镜开天容。山深或闻虎兕斗，日落但有渔樵逢。陈郎不减阮嗣宗，云霓蜷曲蟠其胸。黄公垆头枕曲卧，蹶起扫出金芙蓉。高山流水有深意，却思荷蒉还山农。
饮钱二孔周宅桂花下
作者：王宠
朝代：明

嘉树荫团团，团团露华白。本自招摇山，植君青霞宅。不意凌寒姿，占此瑶墀隙。高枝挂珠网，卑条敷绮席。萋萋布叶阴，茸茸吐花积。风飘远近香，月映盈亏魄。既集佳丽人，亦招隐沦客。幸承金樽荐，亲劳玉腕摘。歌曲出玲珑，舞袖随宽窄。条繁每罥钗，花落常点额。戏羽必成双，栖禽无单只。及此芳菲时，荷君千金惜。不醉且淹留，看朱已成碧。
饮顾淄川荣夫
作者：王宠
朝代：明

昔美淄川谣，今耽竹林赏。解龟岂年及，乘日非外奖。偶会禽尚心，弥肆云萝想。经始中园庐，兰橑荫閒敞。清池过庭激，紫蔓缘篱上。姜芋抽新萌，葡萄牵宿莽。差池喧鸟覆，瀺灂惊鱼响。息阴聊举爵，临涯时抱杖。英英白云游，纚纚鲜飙荡。兴远集萧晨，蕴真惬吾党。蝉蜕迹已冥，鸾翔意俱往。方敦霞外交，言税区中鞅。
初入翰林自述
作者：王家屏
朝代：明
体裁：古风

生平未知学，世路方多岐。古人已不作，古道犹可追。愿言对青简，澹虑澄玄思。宇宙皆吾事，一念安可欺。譬彼机中素，皎洁防其缁。譬彼山下石，孤贞坚自持。文章乃末技，富贵非吾期。出入感荣遘，朝夕承师资。远心在霄汉，努力酬明时。
太学石鼓歌
作者：王家屏
朝代：明
体裁：古风

我闻周宣狩岐阳，其时中兴王业昌。作诗刻字传永久，辞高二雅文三仓。遗碣累累至今在，鬼护神呵更显晦。自岐徙汴复入燕，幸遭珍重休明代。鸿都石经久已讹，此鼓完好曾不颇。文庙之中戟门畔，几回剔藓为摩挲。固知至宝非容易，合令安顿森严地。今皇文治迈成周，讲求自是词臣事。谁人得比韩愈才，斡旋风云天汉来。惟有岣嵝一片石，千秋万古共崔嵬。
恭题文皇帝四骏图 其一 赤兔
作者：王家屏
朝代：明
体裁：古风

雷鍧鍧，北军来，赤兔走，黄云开。㩳身超夹涧，策足绝浮埃。白沟原头振鼙鼓，贯陈穿营猛如虎。穆王八骏讵为奇，昭陵六马应难数。百战间关未解鞍，箭瘢还向画图看。只今四海升平日，谁识当年缔造难。
恭题文皇帝四骏图 其二 黄马
作者：王家屏
朝代：明
体裁：古风

轩后兴，应龙翔，驾天驷，乘飞黄。回头看紫燕，顾影失超光。君王神武古来少，万里烟尘一剑扫。马蹄蹴处山为摧，何论陈晖与平保。扬鞭渡淮淮水清，金陵父老壶浆迎。从此华阳休骏足，山河重整泰阶平。
新河
作者：王家屏
朝代：明
体裁：七言律诗

帝遣司空导九河，潮声不断水龙哦。天连吴楚舟航远，地转青徐畚锸多。真有神威通屃赑，遂令氛霭静鼋鼍。禹功千载留遗颂，明月清淮起棹歌。
玉河新柳
作者：王家屏
朝代：明
体裁：五言律诗

水绕沙堤曲，春看御柳眠。柔条轻著雨，嫩叶暗抽烟。影落波间细，阴垂槛外偏。亭亭依汉苑，迟日待莺迁。
观太学石鼓歌
作者：王家屏
朝代：明
体裁：古风

我闻成周狩岐阳，宣王中兴炽而昌。群臣作诗刻永久，辞高二雅文三仓。十鼓累累至今在，鬼护神呵更显晦。自岐徙汴复入燕，遭逢珍重休明代。鸿都石经久矣讹，鼓文虽剥存者多。后圣门墙后贤柏，日月风雨为摩挲。臼埋金琢等轻易，自然安顿森严地。今皇文治过成周，讲求折衷词臣事。辞章规矩韩愈才，八代推倒三代回。政愁岣嵝碑孤绝，为歌石鼓相追陪。
丁酉榜后游龙井遣怀
作者：王家彦
朝代：明
体裁：五言律诗

不作世人愁，来寻胜地游。虎驯溪有路，龙化石成湫。列岫偏当户，流泉欲上楼。悠然起遐思，何问水东头。
盘古深潭
作者：王家彦
朝代：明

曲径孤村古庙残，下临潭水拥湍澜。涛惊不见鼋鼍窟，崖峭那寻鸂鵣滩。漠漠断碑横草底，苍苍老树入云端。烟波日暮渔人去，明月一湾万丈寒。
解任归书草萍驿
作者：王宽
朝代：明
体裁：五言绝句

三月草萍驿，风花点客衣。春山啼杜宇，也道不如归。
孙王墓（盘门外三里）
作者：王宾
朝代：明

千里争衡最少年，马骄风疾喜行前。正当许下迎天子，玉树生埋在九泉。
巫咸故宅
作者：王宾
朝代：明

旧说巫咸已上天，楚人歌里亦千年。相传住处今何在？一座青山县郭边。
梧桐园（故吴宫吴王夫差园，一名琴川。古语云："梧宫秋，吴王愁。"）
作者：王宾
朝代：明

七月交秋未变秋，轻轻一叶下枝头。君王不在当时悟，直到凋残后始愁。
琵琶泉（旧治通判厅西，清冽可酿酒）
作者：王宾
朝代：明

有时流出响嘈嘈，相似甘州破里高。终不教他司马泣，又分香韵在春醪。
石鼓（石城山西灵岩山也。旧说石鼓鸣即兵兴）
作者：王宾
朝代：明

那似岐周有篆铭，雨淋青处土花生。山灵休遣音声起，零落吴侬厌见兵。
蔡经家（《吴地记》："在朱明寺西。"）
作者：王宾
朝代：明

方平不见再来游，惟说麻姑去海洲。人世田桑今几变，蔡经家在寺西头。
言子墓
作者：王宾
朝代：明

有树枯来不记春，却依虞仲冢为邻。山家相约休樵采，十哲人中第九人。
越来溪
作者：王宾
朝代：明
体裁：七言绝句

吴人旧地越人开，岸上谁将柳树栽。春水绿波三二月，画船全是赛神回。
关山月
作者：王寅
朝代：明

落日收风色，边城望月华。年年随汉将，夜夜到胡沙。貂帐流光冷，龙旂卷影斜。此时正愁绝，那忍更闻笳。
吴山秋晚
作者：王寅
朝代：明
体裁：七言律诗

有客閒居无奈閒，为看秋色一跻攀。百盘细草斜阳路，三曲澄江隔岸山。野寺最宜红叶后，孤钟偏在白云间。赏心又得逢僧话，此后幽期数往还。
宿喜峰口墩楼
作者：王寅
朝代：明

万里秋风暮，华夷到此分。几年望紫塞，今日宿黄云。片月临关见，孤军击柝闻。燕歌争劝酒，强饮不成醺。
延真观
作者：王寅
朝代：明
体裁：七言绝句

仙子楼台翠霭间，何年骑鹤上云端。只今惟有松梢鹤，凉露秋声冷石坛。
春社前三日送兄惟明之淮南
作者：王寅
朝代：明

山村赛社浊醪醇，分取余觞劝醉频。弱柳初黄难系马，娇莺新啭似留人。去程姑浦逢寒食，到日雷塘属暮春。故旧相知如有问，长竿今已学垂纶。
燕市酒垆曲
作者：王寅
朝代：明

白发嗤多事，狂游入上都。敢怀执辔者，可有卖浆徒。何处容弹铗，常来独倚垆。悲歌稀酒伴，不是一钱无。
答金在衡讯归
作者：王寅
朝代：明

秣陵宫树叶初飞，客路何人为授衣。我亦惊秋同海燕，故乡端在社前归。
箭月歌
作者：王寅
朝代：明

谁剪海犀革，一尺如月圆。锦绦挂东壁，时或生紫烟。上画胡奴驰铁骑，白草经霜枯满地。貂袄回头臂两弓，远望双飞皂雕至。此物怀当弱冠年，高插庐子城东边。射罢周瑜冢头坐，常浇绿酒呼重泉。抱书十度金陵走，丈夫蹭蹬终不偶。没羽徒夸射虎人，毛锥负却穿杨手。摩挲此物敝埃尘，感慨从前一怆神。道旁裋褐成衰丑，谁识飞扬跋扈人。
舟过陆州谢乡人余五郎送酒
作者：王寅
朝代：明

新醪香艳石榴花，赠得双樽不用赊。为谢客愁消得尽，残年一路醉还家。
过休阳访查八十不遇二首
作者：王寅
朝代：明

桃李山城未落花，怀君来访听琵琶。定随年少青钱伴，何处妖姬卖酒家。年来匹马走燕云，听尽琵琶尽让君。白发紫檀须自惜，稀教弹与世人闻。
过休阳访查八十不遇二首·其一
作者：王寅
朝代：明

桃李山城未落花，怀君来访听琵琶。定随年少青钱伴，何处妖姬卖酒家。
过休阳访查八十不遇二首·其二
作者：王寅
朝代：明

年来匹马走燕云，听尽琵琶尽让君。白发紫檀须自惜，稀教弹与世人闻。
送李文仲游燕
作者：王寅
朝代：明

苕霅君休恋故乡，北游早控紫丝缰。如今燕赵虽非旧，终是英难结客场。
送郑信之游大梁
作者：王寅
朝代：明

南客辞乡邑，遥随北雁归。春风寒似腊，吹雪湿征衣。书剑过淮水，关山望宋畿。铜驼旧游路，花柳正芳菲。
高光州方承天童侍御刘秀才邀予泛舟西湖
作者：王寅
朝代：明

湖面玻璃生素烟，薰人暖日小春天。芙蓉将近霜前淡，台馆谁添乱后妍。荒草欲寻苏小墓，斜阳半载米家船。伤心时事犹难料，且拚新丰买酒钱。
赠戴宾竹
作者：王尚学
朝代：明

平生不肯混庸流，志在清高谅已酬。上客是谁伸所敬，此君知我正相投。和吟戛玉无尘到，共舞参天有笋抽。何事松梅偏不爱，岁寒鸣凤在梢头。
咸阳谒周陵
作者：王尚絅
朝代：明

成康列昭穆，文武故累累。狐邱尚父墓，毕陌周公祠。显承沈谟烈，齐鲁荒周诗。耕犁偪隧道，率土阿邦时。傍有汉唐冢，邻人芒未知。往古讵胜叹，寒风鸣树枝。
赠李解元
作者：王尚絅
朝代：明

易水萧飕处，秋风听短吟。云来村树暝，虫响豆花深。旧箧犹悬剑，高斋已罢吟。留君浑未得，寂寞数年心。
送白德明之太原
作者：王尚絅
朝代：明
体裁：七言绝句

十载高名专百里，旧游山水入新诗。云中楼阁开王屋，春水田畴绕晋祠。
通雅城
作者：王尚絅
朝代：明
体裁：七言绝句

击郾当年为筑城，折冲千里著威声。归来养重封侯后，万古胶东仰令名。
雨过次一泉韵
作者：王尚絅
朝代：明

白日沉长浦，游云断玉关。老悲春冉冉，别恨水潺潺。鼓角连城戍，烽烟冒海山。请缨怀壮士，夜雨坐苔斑。
高孝子歌
作者：王尚絅
朝代：明
体裁：古风

郏城野谷高孝子，三载倚庐棘蒿里。鬼吹墓前灯，龙喷泉下水。霜狐雪兔嬉成群，鸟阵多如垄上云。朱花瑶草绿芳芷，松楸马鬣堂封起。高孝子，歌转悠。人生尘世孰无母，归来叹尔先白头。
兀坐读空同子诗有怀大复
作者：王尚綗
朝代：明

几年诗卷未曾开，紫逻云山忆鹿台。午漏旌旗随日转，天门钟鼓放朝回。怜才不见李生久，动兴还如何逊来。旧事新愁俱蹭蹬，清霜落木益堪哀。
再入华山
作者：王尚綗
朝代：明

松径烟萝涧水深，金风独上华山岑。真源欲问来时路，满地桃花何处寻。
和商寅长雨后韵
作者：王尚綗
朝代：明

雨后寻幽会，相逢复故人。高秋净绮席，澹月散芳邻。汝水春来兴，京华岁暮身。登楼无限思，肯厌去来频。
和梅国韵
作者：王尚綗
朝代：明

颍谷已非梅国意，考槃何地渺烟萝。不愁薇蕨归来晚，海畔风高暮雨多。
度关奉赓邃老韵兼怀诸子
作者：王尚綗
朝代：明

三十年前华岳还，弃繻谁识此潼关。虹桥漫指天涯柱，华榜曾游梦里山。无地可能忘旧隐，有仙端合驻童颜。亲交他日伤凋落，翠壁丹崖想自攀。
扈涧谣
作者：王尚綗
朝代：明

笑杀苍谷子，结茅扈涧傍。衡门交蔓草，三月闭春光。细雨朝来策疲马，一蓑肮脏眠绳床。邻人漉酒邀余去，髣髴王乔栖隐处。击鼓鸣钟方袒踞，云液璚浆祛俗虑。瑶琴一弄风落絮，瑞烟缥缈双鸾翥。覆觞便欲随仙驭，洞中丹霞剩有情，劝我青精饭一箸。出门杲日光破山，雨脚膧胧云意閒。清风万里振天末，回头芳树非人间。由来是苍谷，长谣下扈涧。涧中风景人不闻，对山聊作流水漫。崒峍东飞旗影青，三峰矗矗树闱屏。莫道山人醉无事，读书台上阅金经。颓然一觉芸窗晓，布谷林端啼野鸟。
期仲默不至孤坐偶书
作者：王尚綗
朝代：明

买宅城西隅，退食惭幽独。闭门芳草閒，谁复怜修竹。凉飙满四邻，海月照山屋。仰视云间鸿，冥飞不可逐。
欹湖马长官督学湖南送以春风一章
作者：王尚綗
朝代：明

驱车过邓林，撑云蔽日豫樟深。维舟度湘水，潜蛟鼓浪排山起。使君此去若为别，出门万里江山雪，春风芳草何曾歇。
答陈虞山
作者：王尚綗
朝代：明

姑苏江口怀君地，梦里分明数往还。罢药焚香开旧卷，小亭终日对虞山。
郊行
作者：王尚綗
朝代：明

壮岁不晓事，意期天地长。殷勤简诸集，殊无不死方。委填竟何所，佩剑迥难忘。青天空鹤唳，孰与哀北邙。
雨坐
作者：王尚綗
朝代：明

细雨良不恶，鸣声蕉叶间。孤琴罢尊酒，对此草堂间。移情向云水，风帆天际还。野蔓开荒径，从君归旧山。
送王掌教至安阳
作者：王尚纲
朝代：明
体裁：五言律诗

忆昔亲相饯，承恩复此行。郏山愁对酒，邺柳正含情。宫瓦磐芳砚，春波浣旧缨。词华惭数子，礼乐待诸生。
赠幕史粹公罢政归钓鳌台
作者：王尧典
朝代：明

十载衣冠一老臣，归来踪迹寄江滨。藏真渔酒堪乘兴，飘泊羊裘好结邻。南粤烟霞随藿艇，金华勋业付丝纶。六鳌此日知能绍，沧海谁怜理钓人。
临江仙·顾四城北新居
作者：王屋
朝代：明

独访柴门深竹里，板桥流水斜通。渔舟泊处暮云重。数家横浦上，一径入烟中。丛木暗妨樵路远，鹭鹚飞破霞红。轻雷隐隐小池东。藕花鲜着雨，菱蔓弱牵风。
子夜歌
作者：王屋
朝代：明
体裁：乐府曲辞

千金买良玉，百金求良工。为侬作双环，相连无始终。妾身妾自惜，君心君自知。莫将日后情，不如初见时。家有千黄金，不如得郎心。家有千仓谷，不如抱郎宿。
辛酉端阳日
作者：王屋
朝代：明
体裁：五言律诗

午节今朝是，开尊召酒徒。趁晴删艾叶，冒雨剪菖蒲。重碧杯中满，轻黄额上涂。醉怜霜鬓短，还插健人符。
送黄海归新安
作者：王屋
朝代：明
体裁：七言律诗

清秋客子叹归欤，载酒题诗一送渠。细雨乱山遮汝去，凄风落叶对谁居。江村处处休黄犊，野店家家卖白鱼。见说雅怀多不减，每逢佳处辄停车。
陌上桑
作者：王屋
朝代：明
体裁：古风

可怜陌上桑，朝看沃若暮萎黄，喂蚕不了喂牛羊。
题黄大痴横幅山水
作者：王屋
朝代：明
体裁：七言绝句

绝壁长松倒影低，寺门残日响回溪。老身意想如曾到，八月虞山拂水西。
上方峰
作者：王履
朝代：明

金仙不可觅，徙倚娑罗阴。壁底野情重，峰端烟树深。暗凭悬锁处，遥寄上云心。待念飞黄子，忘形却试寻。铁锁高悬直壁青，上方形胜杳冥冥。西玄空通隔世路，金仙已跨摩云翎。觱沸音中怅年晚，娑罗影里问谁经。爱河未上超然岸，只到峰根看画屏。
下山近青柯平
作者：王履
朝代：明

奇秀掩巑岏，休论五十盘。半生贪偃蹇，从此解蹒跚。一涧破秋寂，万松嘘昼寒。自知清太重，不敢再回看。
丘丈云灞桥东村墅陈用彬吾故人且爱客好事可一访以资午食及款门通姓竟托疾弗接
作者：王履
朝代：明

坚忍黄肠虚，灞桥访仁轨。斜阳欲堕地，门闭睡不起。囊空去家远，鱼待西江水。常闻字难煮，岂意今在己。无边华岳秀，总聚襟怀里。如此又同人，宜乎涧林耻。
东峰
作者：王履
朝代：明

此峰佳胜减三峰，不断幽期只有松。拜罢老君无托处，卷将余意坐峰东。
东峰杨道士所惠万年松置之箧中时一玩之以寄遐想
作者：王履
朝代：明

间气何私汝，无人见死期。可怜王景略，心在慕容垂。
东峰顶见黄河潼关
作者：王履
朝代：明

双松阴底故临边，要见东维万里天。山下有人停步武，望中疑我是神仙。地通荒楚延秋色，河借斜阳透野烟。敢问郁华离垢后，有谁张口下层巅。
乡人徐仲瑜见访谈其曾至上方峰所见之详因有失机之憾
作者：王履
朝代：明

直壁无恩锁厌人，玄宫佳胜似迷津。不知商岭真忘汉，将谓桃源独避秦。远树摇情低野甸，断云携恨卷秋旻。从今要我如君勇，待伴韦郎过两尘。
书希夷卧像洞壁
作者：王履
朝代：明

四百余年睡未苏，得非忘我更忘吾。近来片石蓑衣上，还想张良范蠡无。
仙掌
作者：王履
朝代：明

崖璺泣膏脂，俄然掌似之。不穷亲到实，那释旧传疑。岩壁何曾破，河流本自驰。是非无尽极，搔首看风枝。
余从山回友人王橘洲以鹅酒见饷期共饮问所得诗以酬之
作者：王履
朝代：明

我自登山看白云，鹅群何事特相分。此襟不许肥膻污，明日清茶说与闻。